ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท ซีพี ออลล์ จำกัด (มหาชน) ก่อตั้งขึ้นเมื่อปี 2531 โดยบริษัทในเครือเจริญโภคภัณฑ์
ประกอบธุรกิจหลัก คือธุรกิจค้าปลีกประเภทร้านค้าสะดวกซื้อภายใต้เครื่องหมายการค้า
“7-Eleven” ในประเทศไทย โดยบริษัทได้รับสิทธิการใช้เครื่องหมายการค้าดังกล่าวจาก
7-Eleven, Inc. สหรัฐอเมริกา และได้เปิดร้านสาขาแรกที่ซอยพัฒน์พงษ์ เมื่อปี
2532นอกจากนี้ยังประกอบธุรกิจต่างๆ ที่เป็นการสนับสนุนธุรกิจหลัก เช่น
ธุรกิจเป็นตัวแทนรับชำระค่าสินค้าและบริการ (บริษัท เคาน์เตอร์เซอร์วิส จำกัด)
ธุรกิจผลิตและจำหน่ายอาหารสำเร็จรูปและเบเกอรี่ (บริษัท ซีพีแรม จำกัด)
ธุรกิจจำหน่ายและซ่อมแซมอุปกรณ์ค้าปลีก (บริษัท ซีพี รีเทลลิงค์ จำกัด)
ธุรกิจให้บริการชำระค่าสินค้าและบริการผ่านบัตรสมาร์ทการ์ด (บริษัท ไทยสมาร์ทคาร์ด จำกัด)
ธุรกิจให้บริการด้านระบบสารสนเทศ (บริษัท โกซอฟท์ (ประเทศไทย) จำกัด)
ธุรกิจบริการขนส่งและกระจายสินค้า (บริษัท ไดนามิค แมนเนจเม้นท์ จำกัด)
ธุรกิจให้บริการด้านการตลาด (บริษัท เอ็ม เอ เอ็ม ฮาร์ท จำกัด)
ธุรกิจวิทยาลัยอาชีวศึกษาด้านค้าปลีก และสถาบันการศึกษาด้านการจัดการ (บริษัท ศึกษาภิวัฒน์
จำกัด) และธุรกิจการจัดฝึกอบรม การจัดการสัมมนาทางวิชาการทางธุรกิจ (บริษัท ปัญญธารา
จำกัด และบริษัท ออลล์ เทรนนิ่ง จำกัด) เป็นต้น และในปี 2556 บริษัทได้เข้าซื้อกิจการของ
บริษัท สยามแม็คโคร จำกัด (มหาชน)
ซึ่งเป็นธุรกิจศูนย์จำหน่ายสินค้าแบบชำระเงินสดและบริการตนเอง (Cash and Carry)

1.1 นโยบายและทิศทางองค์กร

บริษัทมีแผนกลยุทธ์ในการสร้างการเติบโตและผลกำไรอย่างยั่งยืน
สร้างสรรค์สินค้าและบริการที่เพิ่มคุณค่าให้กับลูกค้าและสังคม
ผ่านกระบวนการทำงานที่เน้นคุณภาพและความคล่องตัวให้กับองค์กร
รวมทั้งสนับสนุนวัฒนธรรมการเรียนรู้และพัฒนาของพนักงาน ด้วยปรัชญาองค์กร วิสัยทัศน์ และพันธกิจ
ดังนี้

ปรัชญาองค์กร (Philosophy)

เราปรารถนารอยยิ้มจากลูกค้าด้วยทีมงานที่มีความสุข

วิสัยทัศน์ (Vision)

เราให้บริการความสะดวกกับทุกชุมชน

พันธกิจ (Mission)

  มุ่งสร้างความผูกพันกับลูกค้า ด้วยสินค้าและบริการที่เปี่ยมด้วยนวัตกรรม
  พร้อมทั้งสร้างสัมพันธภาพที่ดีกับชุมชนและสังคม

ในด้านการเติบโตของเครือข่ายร้านสาขา 7-Eleven บริษัทมีแผนขยายสาขาเพิ่มขึ้นปีละประมาณ
600 สาขา เพื่อมุ่งสู่เป้าหมาย 10,000 สาขา ภายในปี 2561
และมุ่งเน้นกลยุทธ์การเป็นร้านอิ่มสะดวกของคนไทย โดยให้ความสำคัญกับอาหารพร้อมทานที่สด
สะอาด ปลอดภัย และการพัฒนาสินค้าใหม่ร่วมกับคู่ค้า เพื่อนำเสนอสินค้าใหม่ที่หลากหลาย
มีจำหน่ายเฉพาะที่ร้าน 7-Eleven โดย ณ สิ้นปี 2557 บริษัทมีร้าน 7-Eleven ทั่วประเทศรวม
8,127 สาขา โดยเป็นร้านในกรุงเทพฯ และปริมณฑล 3,648 สาขา (คิดเป็นร้อยละ 45)
เป็นร้านในต่างจังหวัด 4,479 สาขา (คิดเป็นร้อยละ 55) เมื่อแบ่งตามประเภทของร้านพบว่า
มีร้านสาขาบริษัท 3,570 สาขา (คิดเป็นร้อยละ 44) ส่วนที่เหลือเป็นร้านแฟรนไชส์ 3,916 สาขา
(คิดเป็นร้อยละ 48) และร้านค้าที่ได้รับสิทธิช่วงอาณาเขต 641 สาขา (คิดเป็นร้อยละ 8)
ปัจจุบันมีลูกค้าเข้าร้าน
7-Eleven เฉลี่ยวันละ 9.7 ล้านคน

ทั้งนี้ในปี 2557 บริษัทได้ขยายสาขาร้าน 7-Eleven อย่างต่อเนื่องรวม 698 สาขา
ทั้งในรูปแบบของร้านในทำเลปกติ และร้านในสถานีบริการน้ำมันของบริษัท ปตท. จำกัด (มหาชน)
เพื่อให้ครอบคลุมพื้นที่ของลูกค้ากลุ่มเป้าหมายทั้งในกรุงเทพฯ และต่างจังหวัด โดย ณ สิ้นปี 2557
บริษัทมีร้านในทำเลปกติ 6,986 สาขา (คิดเป็นร้อยละ 86) และร้านในสถานีบริการน้ำมัน ปตท.
1,141 สาขา (คิดเป็นร้อยละ 14)

1.2 การเปลี่ยนแปลงและพัฒนาการที่สำคัญ

ในปี 2556 บริษัทได้เข้าซื้อกิจการ บริษัท สยามแม็คโคร จำกัด (มหาชน)
โดยบริษัทได้เข้าถือหุ้นในแม็คโครร้อยละ 97.88 และแหล่งเงินในการซื้อกิจการ
บริษัทได้ใช้กระแสเงินสดจากการดำเนินงาน และเงินกู้ยืมจากสถาบันการเงิน
บริษัทได้มีแผนบริหารจัดการทางการเงิน
เพื่อลดภาระดอกเบี้ยและความเสี่ยงจากการเปลี่ยนแปลงอัตราดอกเบี้ย
และเพื่อชำระหนี้คืนเงินกู้สถาบันการเงิน โดยในปี 2557 บริษัทได้มีการออกหุ้นกู้ดังนี้

-   ครั้งที่ 1/2557 จำนวน 40,000 ล้านบาท

-   ครั้งที่ 2/2557 จำนวน 40,000 ล้านบาท และ

-   ครั้งที่3/2557 จำนวน 10,000 ล้านบาท
    ต่อเนื่องจากการออกหุ้นกู้ระยะยาวครั้งแรกของบริษัทในปี 2556 จำนวนเงิน 50,000
    ล้านบาท ซึ่งได้รับการตอบรับที่ดี จากนักลงทุนสถาบันและนักลงทุนทั่วไป

1.3 โครงสร้างการถือหุ้นของกลุ่มบริษัท ซีพี ออลล์ จำกัด (มหาชน)

ณ วันที่ 31 ธันวาคม 2557

บริษัทได้จดทะเบียนแปรสภาพเป็นบริษัทมหาชนจำกัด เลขทะเบียน 0107542000011 เมื่อวันที่
12 มีนาคม 2542 โดย ณ วันที่ 30 ธันวาคม 2557
บริษัทมีกลุ่มบริษัทในเครือเจริญโภคภัณฑ์ถือหุ้นอยู่ร้อยละ 41.65 ของทุนจดทะเบียนที่เรียกชำระแล้ว

ณ วันที่ 31 ธันวาคม 2557 บริษัทมีแผนภาพโครงสร้างการถือหุ้นของกลุ่มบริษัท ดังนี้

[]

2. ลักษณะการประกอบธุรกิจ

2.1 โครงสร้างรายได้

รายได้ส่วนใหญ่ของบริษัทมาจากรายได้จากการขายสุทธิและรายได้การให้บริการ
ซึ่งสามารถแบ่งตามกลุ่มธุรกิจได้เป็น
3 กลุ่ม ดังต่อไปนี้ (โปรดดูรายละเอียดเพิ่มเติมในหัวข้อ 13 ข้อมูลทางการเงินที่สำคัญ)

+----------------------+-------+-------+-------+-------+-------+-------+
| กลุ่มธุรกิจ              | 2555* |       | 2556* |       | 2557* |       |
+----------------------+-------+-------+-------+-------+-------+-------+
|                      | ล     | ร้อยละ | ล     | ร้อยละ | ล     | ร้อยละ |
|                      | ้านบาท |       | ้านบาท |       | ้านบาท |       |
+----------------------+-------+-------+-------+-------+-------+-------+
| ร้านค้าสะดวกซื้อ         | 18    | 92    | 21    | 71    | 22    | 58    |
| (7-Eleven)           | 4,799 |       | 7,495 |       | 8,996 |       |
+----------------------+-------+-------+-------+-------+-------+-------+
| ศูนย์จำหน่ายสินค         | -     | -     | 6     | 22    | 14    | 36    |
| ้าแบบชำระเงินสดและบริกา |       |       | 6,726 |       | 2,537 |       |
| รตนเอง (Makro) ^(/1) |       |       |       |       |       |       |
+----------------------+-------+-------+-------+-------+-------+-------+
| ธุรกิจอื่นๆ^(/2)         | 1     | 8     | 2     | 7     | 2     | 6     |
|                      | 6,812 |       | 0,077 |       | 4,593 |       |
+----------------------+-------+-------+-------+-------+-------+-------+
| ร                    | 20    | 100   | 30    | 100   | 39    | 100   |
| วมรายได้จากการขายสุทธิแ | 1,611 |       | 4,298 |       | 6,126 |       |
| ละรายได้จากการให้บริการ |       |       |       |       |       |       |
+----------------------+-------+-------+-------+-------+-------+-------+

* ข้อมูลก่อนหักรายการระหว่างกัน

/1 บริษัทได้เข้าซื้อกิจการแม็คโครในระหว่างปี 2556
จึงมีการบันทึกรายได้แม็คโครตั้งแต่เดือนกรกฎาคม ถึง ธันวาคม 2556

ปี 2557 บริษัทบันทึกผลประกอบการแม็คโครระยะเวลา 12 เดือน

/2 ประกอบด้วยธุรกิจผลิตและจำหน่ายอาหารสำเร็จรูปและเบเกอรี่ของ CPRAM
ธุรกิจเป็นตัวแทนรับชำระค่าสินค้าและบริการของ CS
และธุรกิจจำหน่ายและซ่อมแซมอุปกรณ์ค้าปลีกของ CPR และรายได้จากบริษัทย่อยอื่นๆ

2.2 ธุรกิจร้านสะดวกซื้อ

ลักษณะผลิตภัณฑ์หรือบริการ

บริษัทเป็นผู้ดำเนินธุรกิจค้าปลีกประเภทร้านสะดวกซื้อ 7-Eleven โดยได้รับสิทธิแต่เพียงผู้เดียว
(Exclusive Right) จาก 7-Eleven, Inc. ให้ประกอบธุรกิจภายใต้เครื่องหมายการค้า
“7-Eleven” ในประเทศไทย ภายใต้สัญญา Area License Agreement

ที่ผ่านมา บริษัทได้บริหารจัดการในลักษณะร้านสะดวกซื้อที่มีเครือข่ายกระจายอยู่ในชุมชนต่างๆ ได้แก่
ที่พักอาศัย สำนักงาน สถานศึกษา แหล่งท่องเที่ยว และร้านที่ตั้งอยู่ในสถานีบริการน้ำมัน
ครอบคลุมพื้นที่กรุงเทพฯ ปริมณฑล และต่างจังหวัดทั่วประเทศ ทั้งนี้ ในปี 2557
มีจำนวนร้านสาขาทั้งสิ้น 8,127 สาขา

ประเภทของร้าน 7-Eleven

ร้าน 7-Eleven แบ่งออกเป็น 3 ประเภทตามลักษณะความเป็นเจ้าของ ดังนี้

  --------------------------- -------- -------- -------- -------- --------------------
  (หน่วย : ร้าน)                2554     2555     2556     2557     จำนวนสาขาที่เพิ่มขึ้นในปี
                                                                  2557

  ร้านสาขาบริษัท                 2,926    2,984    3,248    3,570    322

  ร้านแฟรนไชส์                  2,884    3,320    3,593    3,916    323

  ร้านค้าที่ได้รับสิทธิช่วงในอาณาเขต   466      518      588      641      53

  รวม                         6,276    6,822    7,429    8,127    698
  --------------------------- -------- -------- -------- -------- --------------------

1) ร้านสาขาบริษัท (Corporate Stores)
เป็นร้านที่บริษัทเป็นเจ้าของและบริหารงานเองทั้งหมด บริษัทเป็นผู้ลงทุนในอุปกรณ์ค้าปลีกต่างๆ
การตกแต่งร้าน และต้นทุนค่าสินค้า รวมทั้งเป็นผู้บริหารร้าน

2) ร้านค้าแฟรนไชส์ (Franchise Stores)
เป็นการเปิดโอกาสให้ผู้สนใจรวมทั้งพนักงานสามารถเข้ามาบริหารร้าน 7-Eleven
ภายใต้ระบบอันทันสมัย โดยบริษัทจะให้ความช่วยเหลือในการดำเนินธุรกิจอย่างใกล้ชิด ให้ความรู้
ความเข้าใจในการบริหารงาน หลักการคัดเลือกสินค้า ระบบการเงิน
มีแผนส่งเสริมการขายและแผนการโฆษณาทั่วประเทศอย่างสม่ำเสมอ
รวมทั้งจัดส่งเจ้าหน้าที่ไปช่วยแนะนำเทคนิคการจัดการใหม่ๆ
โดยที่ผู้สนใจทำธุรกิจสามารถเลือกร้านสาขา 7-Eleven ที่เปิดดำเนินการแล้ว
แต่ในกรณีที่ผู้สนใจทำธุรกิจมีทำเลเอง
ทางบริษัทจะดำเนินการวิเคราะห์ทำเลโดยไม่ต้องเสียค่าใช้จ่ายใดๆ ทั้งสิ้น
โดยระยะเวลาอนุญาตให้ดำเนินการร้านและผลประโยชน์ตอบแทน จะขึ้นอยู่กับประเภทของ
แฟรนไชส์

3) ผู้ประกอบการรับสิทธิช่วงในอาณาเขต (Sub Area License Stores) คือ
ร้านที่บริษัททำสัญญาอนุญาตให้สิทธิช่วงแก่ผู้ประกอบการท้องถิ่นในการเปิดร้าน 7-Eleven
เฉพาะในอาณาเขตที่กำหนด ปัจจุบันมี 4 ราย ได้แก่ ภูเก็ต ยะลา เชียงใหม่ และอุบลราชธานี
โดยผู้รับสิทธิช่วงจะรับผิดชอบการเปิดสาขาและบริหารร้าน 7-Eleven
ในขณะที่บริษัทจะให้ความช่วยเหลือและสนับสนุนด้านต่างๆ ตามเงื่อนไขที่ตกลงกัน

ส่วนผสมของสินค้าในร้าน 7-Eleven

บริษัทเรียนรู้ความต้องการและความคาดหวังที่เปลี่ยนแปลงไปของลูกค้าตลอดเวลา
เพื่อใช้ในการวางแผนผลิตภัณฑ์และบริการ การตลาด การคิดค้นพัฒนา
และการคัดเลือกสินค้าและบริการที่ดี มีคุณภาพ
ตอบสนองความต้องการของลูกค้าในแต่ละกลุ่มเป้าหมายให้ทันต่อแนวโน้มและการเปลี่ยนแปลงของตลาด

บริการหลักของบริษัท แบ่งเป็น 2 ประเภทคือ จำหน่ายสินค้าอุปโภคบริโภคที่จำเป็นในชีวิตประจำวัน
โดยแบ่งหมวดสินค้าออกเป็น อาหารและเครื่องดื่มร้อยละ 72
และสินค้าอุปโภคไม่รวมบัตรโทรศัพท์ร้อยละ 28

ในขณะเดียวกัน บริษัทยังคงพัฒนาและปรับปรุงการให้บริการด้านอื่นๆ อย่างต่อเนื่อง
เพื่ออำนวยความสะดวกและตอบสนองการดำเนินกิจกรรมในชีวิตประจำวันให้กับลูกค้า
บริษัทจึงได้ขยายกลุ่มพันธมิตรการให้บริการให้ครอบคลุมและครบวงจรมากขึ้น
ทั้งในส่วนของบริการรับชำระเงินซึ่งปัจจุบันมีพันธมิตรที่รับชำระกว่า 300 ราย
และการให้บริการด้านอื่นๆ เช่น การจัดให้มีตู้ ATM ที่ร้านสาขา
ซึ่งปัจจุบันมีให้บริการแล้วในประมาณร้อยละ 88 ของจำนวนร้านสาขาทั่วประเทศ

ลักษณะลูกค้า

บริษัทให้บริการความสะดวกซื้อกับลูกค้าผ่านเครือข่ายร้านค้าที่กระจายอยู่ทุกชุมชน
ดังนั้นกลุ่มลูกค้าของบริษัทจึงมีความหลากหลาย ครอบคลุมทุกเพศทุกวัย และหลากหลายอาชีพ
ซึ่งอยู่อาศัยและดำเนินกิจกรรมในชีวิตประจำวันอยู่ใกล้ๆ ร้าน 7-Eleven
โดยภาพรวมจำนวนลูกค้าที่เข้าร้านมาซื้อสินค้าและบริการในร้าน 7-Eleven ทั่วประเทศเฉลี่ยวันละ
9.7 ล้านคนในปี 2557 เพิ่มขึ้นจาก 9.2 ล้านคนในปี 2556

ลูกค้าที่เข้ามาใช้บริการในร้าน 7-Eleven
ในแต่ละสาขามีความต้องการสินค้าและบริการที่แตกต่างกันออกไป
บริษัทจึงมีการวิเคราะห์พฤติกรรมและความต้องการของลูกค้าตามทำเลที่ตั้ง เพื่อใช้ในการวางแผน
กลยุทธ์การบริหารจัดการสินค้าและบริการตามทำเลที่ตั้ง
ให้ตอบสนองกับความต้องการของลูกค้ามากที่สุด
โดยคัดเลือกประเภทสินค้าให้เหมาะกับกลุ่มลูกค้าที่เข้ามาใช้บริการในร้านตามทำเลที่ตั้ง
จัดเตรียมสินค้าและบริการให้เพียงพอกับช่วงเวลาที่ลูกค้าเข้ามาใช้บริการ โดยเฉพาะช่วงขายดี
ซึ่งแต่ละทำเลร้าน จะมีช่วงเวลาที่ขายดีแตกต่างกันทั้งกลางวันกลางคืน หรือวันทำงานกับวันหยุด
หรือแม้กระทั่งช่วงที่มีเทศกาลหรือเหตุการณ์สำคัญในแต่ละพื้นที่

การตลาดและภาวะการแข่งขันของธุรกิจร้านสะดวกซื้อ

ในปี 2557 ที่ผ่านมา มีหลากหลายปัจจัยที่ส่งผลกระทบต่อการขยายตัวทางเศรษฐกิจ
รายได้และกำลังซื้อของผู้บริโภค
ส่วนหนึ่งมาจากปัญหาการเมืองที่ส่งผลต่อกำลังซื้อและความเชื่อมั่นของผู้บริโภค
ค่าใช้จ่ายและภาระหนี้ผูกพันต่อเนื่องโดยเฉพาะในกลุ่มอสังหาริมทรัพย์และยานยนต์
ภาคการผลิตและส่งออกชะลอตัวตามภาวะเศรษฐกิจประเทศคู่ค้าหลัก
ราคาสินค้าเกษตรที่ยังคงทรงตัวในระดับต่ำตามตลาดโลก การท่องเที่ยวที่ชะลอตัวลง
ล้วนมีผลให้ผู้บริโภคชะลอการจับจ่ายและระมัดระวังในการใช้จ่ายมากขึ้น

อย่างไรก็ตามภายใต้เศรษฐกิจที่ชะลอตัวจากปีที่ผ่านมา
ธุรกิจค้าปลีกยังคงสามารถเติบโตในทุกรูปแบบ (format)
ถึงแม้ว่าจะเป็นอัตราที่ลดลงเมื่อเทียบกับปีที่ผ่านมา โดยขยายตัวอยู่ที่ประมาณร้อยละ 3-4
ขณะที่ร้านสะดวกซื้อยังเป็นรูปแบบที่เติบโตได้ดีมากกว่ารูปแบบอื่นๆ
ส่วนหนึ่งเป็นผลมาจากความสามารถในการคัดสรรสินค้าและบริการที่สอดคล้องกับภาวะเศรษฐกิจ
ความต้องการและไลฟ์สไตล์ของผู้บริโภคที่เปลี่ยนแปลงไป ร้านสาขาที่เข้าถึงชุมชนและลูกค้าได้ง่าย
รวดเร็ว อาทิ การมีสินค้าพร้อมรับประทานที่มีความหลากหลาย สะอาด สะดวก
และมีขนาดที่เหมาะสมสอดคล้องกับหน่วยการบริโภคต่อครัวเรือนมีขนาดเล็กลง
คู่สมรสที่ไม่มีบุตรเพิ่มขึ้น ขนาดครัวเรือนเล็กลง อาศัยอยู่คนเดียวหรือเป็นโสดเพิ่มมากขึ้น
นิยมซื้ออาหารสำเร็จรูปและความจำเป็นต้องซื้อของใช้จำนวนมากในคราวเดียวกันหรือสินค้าขนาดใหญ่น้อยลง
จึงเป็นโอกาสของกลุ่มอาหารสำเร็จรูป และการเพิ่มความถี่ในการซื้อสูงขึ้น
เพราะผู้บริโภคไม่ต้องการซื้อสินค้าเก็บไว้ทีละมากๆ
เนื่องจากกำลังซื้อที่ชะลอตัวและที่อยู่อาศัยซึ่งมีพื้นที่จำกัด เช่น อาคารพาณิชย์ และคอนโดมิเนียม
รวมถึงวิถีชีวิตที่มีความเป็นเมืองมากขึ้น ปัญหาการจราจรที่ติดขัด เป็นผลให้พฤติกรรมการใช้ชีวิต
และความต้องการของผู้บริโภคหันมาให้ความสำคัญกับความสะดวกสบายและความรวดเร็ว
ร้านค้าปลีกขนาดเล็กใกล้บ้านจึงเป็นทางเลือกที่สำคัญ ทั้งนี้พบว่าสินค้ากลุ่มอาหารยังคงเติบโตดี
เพราะเป็นสินค้าพื้นฐานจำเป็นในการดำรงชีวิต ขณะที่สินค้าฟุ่มเฟือยชะลอตัว

สำหรับในปี 2558 คาดว่าตลาดค้าปลีกจะมีแนวโน้มการขยายตัวดีกว่าปี 2557
โดยคาดว่าจะขยายตัวประมาณร้อยละ 7-10
ทั้งนี้สืบเนื่องจากปัจจัยบวกหลายประการที่เกื้อหนุนให้ตลาดรวมเติบโต อาทิ
สถานการณ์การเมืองในประเทศไทยที่กลับสู่สภาวะปกติ
เริ่มมีการเร่งอนุมัติให้มีการส่งเสริมการลงทุนโครงการขนาดใหญ่ เช่น โครงการก่อสร้างรถไฟฟ้า
โครงการทางหลวงพิเศษระหว่างเมือง สายพัทยา-มาบตาพุด
โครงการพัฒนาเขตเศรษฐกิจพิเศษในพื้นที่ชายแดน เป็นต้น
ส่งผลให้เกิดการขยายตัวค้าปลีกในต่างจังหวัด หัวเมืองรองและแนวชายแดน
การปรับตัวลดลงของราคาน้ำมันช่วยลดภาระค่าใช้จ่ายของผู้บริโภค
และต้นทุนในการดำเนินธุรกิจของผู้ค้าปลีกได้ส่วนหนึ่ง โดยเฉพาะในส่วนของค่าขนส่ง

ความท้าทายและความสามารถในการแข่งขันของผู้ค้าปลีกในปี 2558
ขึ้นอยู่กับความสามารถในการเข้าใจผู้บริโภค สามารถปรับตัว เข้าถึงกลุ่มผู้บริโภค
ตอบโจทย์พฤติกรรมของผู้บริโภคได้ตรงจุดและรวดเร็ว ผู้ค้าปลีกแต่ละรายต่างเร่งลงทุนเพื่อปรับปรุง
พัฒนา และสร้างความทันสมัยให้กับสาขาเดิม รวมถึงการพัฒนารูปแบบร้านค้าให้มีความหลากหลาย
มีบริการเสริมต่างๆ ที่ครบวงจร (One-Stop Services) มากขึ้น
รวมไปถึงพัฒนาช่องทางใหม่ในการให้ความสะดวกกับลูกค้าในการเข้าถึงสินค้าและบริการ
การชำระเงินที่รวดเร็วมากขึ้น เช่น การพาณิชย์อิเล็กทรอนิกส์ (e-Commerce) ,Drive Thru,
การชำระเงินแบบอิเล็กทรอนิกส์ (e-Payment)
รวมไปถึงการสื่อสารและกลยุทธ์ทางการตลาดที่ต้องปรับเปลี่ยนและแตกต่างไปจากเดิมโดยใช้ประโยชน์จากเทคโนโลยีและโซเชียลเน็ตเวิร์คซึ่งปัจจุบันมีอิทธิพลต่อผู้บริโภคเพิ่มมากขึ้น

7-Eleven ยังคงมุ่งสู่การเป็นร้านอิ่มสะดวก (Convenience Food Store)
โดยเน้นสินค้าอาหารพร้อมรับประทานและสินค้าอุปโภคบริโภคที่จำเป็นในการดำรงชีวิต
ในขณะเดียวกันก็ยังคงให้ความสำคัญกับกลยุทธ์ส่งเสริมการขายในรูปแบบต่างๆ เพื่อดึงดูดผู้บริโภค
อาทิ การสร้างความผูกพันเพื่อให้เกิดการซื้ออย่างต่อเนื่องผ่านบัตรสมาชิก
การเพิ่มช่องทางสั่งซื้อสินค้าผ่านอินเตอร์เน็ต
การพัฒนาช่องทางและการติดตามการติดต่อสื่อสารผ่านเครือข่ายสังคมออนไลน์ (Social
Network) และแอพพลิเคชั่นบนโทรศัพท์มือถือ (Mobile Application)
เพื่ออำนวยความสะดวกให้แก่ผู้บริโภคในการเข้าถึงข้อมูลข่าวสาร สินค้า และบริการ
ผ่านช่องทางและเครื่องมือที่ทันสมัยสามารถตอบโจทย์วิถีชีวิตใหม่ๆ ที่ทำกิจกรรมต่างๆ
ผ่านเทคโนโลยีเพิ่มขึ้น

ในปี 2557
มีจำนวนร้านค้าปลีกประเภทร้านสะดวกซื้อในลักษณะกลุ่มของร้านย่อยที่อยู่ภายใต้บริษัทเดียวกัน
(Chain Store) เพิ่มขึ้น 846 สาขา ซึ่งในจำนวนนี้มาจากการขยายสาขาของร้าน 7-Eleven
ถึง 698 สาขา

จำนวนสาขาของร้านสะดวกซื้อ ทั้งในชุมชนและสถานีบริการน้ำมัน

  ------------------------------ ---------- ---------- ---------- ----------
  (หน่วย : ร้าน)                   2554       2555       2556       2557

  ร้านค้าสะดวกซื้อนอกสถานีบริการน้ำมัน   9,773      9,526      10,404     11,153

  - ร้าน 7-Eleven                 5,350      5,842      6,373      6,986

  - ร้านอื่นๆ                       4,423      3,684      4,031      4,167

  ร้านค้าในสถานีบริการน้ำมันทั้งหมด      2,135      1,988      2,062      2,159

  - ร้าน 7-Eleven                 926        980        1,056      1,141

  - ร้านอื่นๆ                       1,209      1,008      1,006      1,018

  รวมจำนวนร้านสะดวกซื้อ             11,908     11,514     12,466     13,312
  ------------------------------ ---------- ---------- ---------- ----------

หมายเหตุ: ร้านสะดวกซื้อรายใหญ่ในลักษณะกลุ่มของร้านย่อยที่อยู่ภายใต้บริษัทเดียวกัน (Chain
Store)

ที่มา: จากการรวบรวมและประมาณการของ บริษัท ซีพี ออลล์ จำกัด (มหาชน)

กลยุทธ์และทิศทางการดำเนินงาน

ภายใต้กรอบ (Theme) ของกลยุทธ์ภาพรวมที่ทางบริษัทวางไว้ในปี 2557 คือ รวมพลัง เติบโต
ยั่งยืน (“Together” We “Grow” “Forever”) นั้น บริษัทมุ่งเน้นปรับปรุง
พัฒนาและยกระดับการบริหารจัดการภายในให้มีประสิทธิภาพมากขึ้นทั้งด้านการบริหารต้นทุนและกระบวนการทำงานที่ง่าย
รวดเร็วและมีคุณภาพ โดยคำนึงถึงลูกค้าเป็นศูนย์กลาง มีมุมมองเชิงระบบและทำงานเป็นทีม
ตัดสินใจบนพื้นฐานของข้อมูลและข้อเท็จจริงและให้คุณค่ากับผู้มีส่วนได้เสียในทุกๆ ด้านของธุรกิจ

จึงได้มีการพัฒนาและปรับปรุงกลยุทธ์ต่างๆ ที่นำมาใช้ให้เหมาะสมอย่างต่อเนื่อง อันได้แก่

1.  “รวมพลัง” (Together)
    ผ่านการสร้างเครือข่ายเครือข่ายและพันธมิตรทางธุรกิจเพื่อความร่วมมือและต่อยอดทางธุรกิจ

ความท้าทายที่สำคัญในการดำเนินธุรกิจปัจจุบัน คือ
การแข่งขันกับการเปลี่ยนแปลงของความต้องการผู้บริโภค
รูปแบบการทำงานจึงต้องมีการปรับเปลี่ยนไปสู่การเป็นพันธมิตร
การร่วมมือและการทำงานร่วมกันเป็นทีม ร่วมมือกับผู้ผลิต ร่วมมือกับภาครัฐและเอกชน
ภาคการศึกษา มีการค้นหาองค์ความรู้ (Know-how) และตัวอย่างวิธีการปฏิบัติที่เป็นเลิศ (Best
Practice) จากทั่วโลกโดยเฉพาะเครือข่าย 7-Eleven
มาเป็นแนวทางในการพัฒนาและส่งเสริมให้เกิดการต่อยอดและสร้างนวัตกรรมใหม่ๆ
โดยนำความต้องการของลูกค้าเป็นตัวตั้ง วิเคราะห์ หาโอกาสทางการตลาด
รวมไปถึงวางแผนทำงานร่วมกันเพื่อพัฒนาสินค้าและบริการใหม่ๆ ตลอดเวลา

นอกจากนี้บริษัทเล็งเห็นความสำคัญของนวัตกรรมว่ามีส่วนสำคัญต่อการเติบโตอย่างยั่งยืนทั้งระดับบริษัทและระดับประเทศ
จึงร่วมมือกับองค์กรภาครัฐและเอกชน ทั้งสิ้น  11 องค์กรคู่ความร่วมมือ อันได้แก่
สำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ (สวทน. หรือ
STI), สำนักงานพัฒนาวิทยาศาสตร์และเทคโนโลยีแห่งชาติ (สวทช. หรือ NSTDA),
สำนักงานนวัตกรรมแห่งชาติ (สนช. หรือ NIA), สภาอุตสาหกรรมแห่งประเทศไทย (สอท. หรือ
FTI), ตลาดหลักทรัพย์แห่งประเทศไทย (ตลท. หรือ SET),
สำนักงานปลัดกระทรวงวิทยาศาสตร์และเทคโนโลยี (สป.วท.), หอการค้าไทย
และสภาหอการค้าแห่งประเทศไทย (TCC&BoT), สมาคมธนาคารไทย (TBA),
สำนักงานส่งเสริมวิสาหกิจขนาดกลางและขนาดย่อม (สสว.), สมาคมหน่วย
บ่มเพาะธุรกิจและอุทยานวิทยาศาสตร์ไทย (Thai-BISPA) และ บมจ. ซีพี ออลล์
ร่วมขับเคลื่อน “โครงการความร่วมมือขับเคลื่อนนวัตกรรมสำหรับประเทศ” ทั้งในภาคนโยบายและภาคปฎิบัติ สามารถทดลองและบ่มเพาะผลงานวิจัยหรือสิ่งประดิษฐ์ใหม่ๆ
กับกลุ่มลูกค้าหรือผู้บริโภคในตลาดจริง   ผ่านประกวดรางวัลสุดยอดนวัตกรรม 7 Innovation
Awards 2015 ซึ่งดำเนินการมาเป็นปีที่ 2 โดยเปิดโอกาสให้ผู้ประกอบการ SMEs
มีช่องทางและตลาดทดลองสิ่งใหม่ๆ กับผู้บริโภคได้อย่างถูกต้องทั่วถึงและเหมาะสม
ผ่านทางช่องทางการจัดจำหน่ายที่มีอยู่หลายช่องทางของบริษัท  

บริษัทได้เล็งเห็นถึงความสำคัญของการสร้างเครือข่ายและพันธมิตรทางธุรกิจ
เพื่อนำมาซึ่งความเข้าใจ ความร่วมมือและต่อยอดทางธุรกิจ โครงการหลักสูตรอบรม Advanced
Retail Management มีจุดมุ่งหมายหลักเพื่อแบ่งบันความรู้ หลักคิด
และกลยุทธ์ในการบริหารจัดการธุรกิจค้าปลีกจากประสบการณ์จริงของผู้บริหารของบริษัท
ให้กับผู้ประกอบการและผู้บริหารในธุรกิจต่างๆ ที่สนใจ
เพื่อที่จะสามารถนำหลักแนวคิดไปประยุกต์ใช้ในธุรกิจของตนเอง
นอกจากนี้ยังเป็นโอกาสในการสร้างพันธมิตรจากหลากหลายธุรกิจอันจะช่วยเอื้อประโยชน์ต่อธุรกิจในอนาคต
ทั้งนี้การอบรมในโครงการนี้ได้เริ่มขึ้นในปี 2551 และมีการจัดอบรมเพิ่มขึ้นต่อเนื่องทุกปี จนถึงสิ้นปี
2557 มีการจัดอบรม ทั้งสิ้น
19 รุ่น

2.  “เติบโต” (Grow) ผ่านการพัฒนาสิ่งใหม่ๆ เพิ่มรายได้จากร้านสาขาเดิมและสาขาใหม่
    รวมไปถึงพัฒนากระบวนการทำงานให้มีประสิทธิภาพยิ่งขึ้น ลดการสูญเสีย

  2.1
  การขยายสาขาและคัดสรรสินค้าให้สอดคล้องกับโครงสร้างและวิถีการดำเนินชีวิตของประชากร
  ในแต่ละพื้นที่

ตลอด 10 ปีที่ผ่านมา บริษัทได้มีการขยายเครือข่ายร้านสาขาอย่างต่อเนื่องประมาณปีละ 400-550
สาขา และในปี 2557 บริษัทได้ขยายสาขาเพิ่มขึ้น 698 สาขา
เพื่อให้ครอบคลุมและเข้าถึงความต้องการของผู้บริโภคให้ได้มากที่สุด
และมีการขยายสาขาในส่วนของเมืองเศรษฐกิจระดับรองในต่างจังหวัดและตามจังหวัดด่านชายแดนมากขึ้นเพื่อรองรับการเข้าสู่ประชาคมเศรษฐกิจอาเซียน
(AEC)

แม้ว่าการขยายสาขาของร้านค้าปลีกขนาดเล็กจะมีการแข่งขันกันมากขึ้น
แต่บริษัทพบว่าตลาดค้าปลีกในประเทศไทยยังมีโอกาสในการเติบโต
และยังสามารถขยายสาขาเพื่อเข้าถึงชุมชนได้อย่างต่อเนื่อง
อีกทั้งนโยบายของภาครัฐที่สนับสนุนให้เกิดการลงทุนด้านสาธารณูปโภคทั้งในเขตกรุงเทพฯ ปริมณฑล
และเขตพื้นที่ชนบท
ก็เป็นอีกปัจจัยหนึ่งที่ช่วยส่งเสริมการขยายสาขาให้มีความครอบคลุมพื้นที่ในส่วนของเมืองเศรษฐกิจระดับรองลงมาในต่างจังหวัด
เพื่อเข้าถึงกลุ่มเป้าหมายได้ดียิ่งขึ้น โดยสัดส่วนจำนวนสาขาในต่างจังหวัดปัจจุบันอยู่ที่ร้อยละ 55
และ สามารถครอบคลุมอำเภอต่างๆ ทั่วประเทศประมาณร้อยละ 85

ในปัจจุบันร้านสาขาของบริษัทสามารถครอบคลุมทุกจังหวัดของประเทศ โดยตั้งเป้าขยายสาขาให้ครบ
10,000 สาขาภายในปี 2561
แต่ทั้งนี้ทางบริษัทไม่ได้ให้ความสำคัญกับการเพิ่มขึ้นของจำนวนสาขาเท่านั้น
แต่ยังให้ความสำคัญกับคุณภาพ การเติบโตและความอยู่รอดของสาขาที่เพิ่มขึ้นอีกด้วย
ดังนั้นข้อมูลการเปลี่ยนแปลงทางด้านประชากรและสังคมจึงมีส่วนสำคัญอย่างยิ่งในการประกอบการวางแผนทั้งด้านการขยายสาขา
การคัดสรรและพัฒนาสินค้าและบริการให้สอดคล้องกับพฤติกรรมการใช้ชีวิตที่เปลี่ยนแปลงไป ได้แก่
ให้ความสำคัญกับการพัฒนาร้านในสถานีบริการน้ำมันและร้านที่ตั้งเป็นเอกเทศ (Stand Alone)
มากขึ้นตามการขยายของเขตเมือง
โดยร้านเหล่านี้ต้องตอบสนองพฤติกรรมผู้บริโภคที่ใช้รถส่วนตัวมากขึ้น อาทิ
มีที่จอดรถรองรับอย่างเหมาะสม ขณะที่ขนาดครอบครัวเล็กลงอยู่ที่ประมาณ 3 คนต่อครัวเรือน
มีการซื้ออาหารสำเร็จรูปรับประทานมากขึ้น รวมไปถึงการซื้อสินค้าในปริมาณไม่มาก
ทำให้บริษัทเริ่มมีการพัฒนาสินค้าที่มีขนาดเหมาะสมกับครอบครัวที่มีขนาดเล็กลงและสะดวกมากขึ้น
ทั้งในกลุ่มสินค้า อาหารสำเร็จรูปพร้อมรับประทาน และสินค้าอุปโภคบริโภคทั่วไป

  2.2 การสรรหาสินค้าและบริการที่แตกต่าง เพื่อตอบสนองความต้องการของลูกค้ารายสาขา

ปัจจุบันลูกค้าจะมีทางเลือกในการจับจ่ายใช้สอยที่หลากหลายอีกทั้งมีการคิดและไตร่ตรองก่อนซื้อสินค้ามากขึ้น
บริษัทได้ให้ความสำคัญกับการศึกษาพฤติกรรมและรูปแบบการใช้ชีวิตของผู้บริโภคในแต่ละกลุ่มเพื่อติดตามความเปลี่ยนแปลงทางด้านประชากรและสังคมของลูกค้ากลุ่มเป้าหมาย
เพื่อที่จะนำมาวางแผนและปรับเปลี่ยนกลยุทธ์การคัดสรรและพัฒนาสินค้าและบริการที่มีศักยภาพ
สามารถตอบสนองต่อการเปลี่ยนแปลงได้อย่างทันสถานการณ์
สอดคล้องกับพฤติกรรมการใช้ชีวิตที่เปลี่ยนแปลงไปของลูกค้าในแต่ละพื้นที่

และบริษัทเห็นว่าการแข่งขันด้านราคา ไม่ใช่กลยุทธ์ที่ดึงดูดและจูงใจผู้บริโภคได้อย่างยั่งยืน
ผู้บริโภคยังคงต้องการความสะดวกรวดเร็ว สินค้าและบริการที่มีความแตกต่างแปลกใหม่
ความสนุกสนานในการเลือกซื้อสินค้า
รวมไปถึงความสามารถในการเชื่อมโยงกับเทคโนโลยีและโทรศัพท์มือถือที่เข้ามามีบทบาทมากขึ้นในชีวิตประจำวันมากขึ้น

บริษัทจึงให้ความสำคัญกับการสร้างความแตกต่างผ่านการพัฒนาสินค้าร่วมกับผู้ผลิต (Team
Merchandising)
โดยใช้ข้อมูลวิจัยและคำแนะนำจากผู้เชี่ยวชาญในการพัฒนาสินค้าและบริการใหม่ๆ
เพื่อให้มั่นใจว่าเป็นสินค้าและบริการที่ตรงกับความต้องการของลูกค้า มีคุณภาพและแตกต่างจากคู่แข่ง
โดยใช้แนวทาง FBO (First Best Only) ในการสรรหาและพัฒนาสินค้าเพื่อนำมาขายก่อนใคร
คัดเลือกคุณภาพอย่างดี และมีจำหน่ายเฉพาะที่ 7-Eleven (Only @ 7-Eleven)
รวมไปถึงสินค้าที่พัฒนาขึ้นมาภายใต้แบรนด์ของ 7-Eleven อันได้แก่ 7-Fresh และ 7-Select
และบริษัทได้มีการมุ่งปรับปรุงประสิทธิภาพการบริหารสินค้าและการจัดการรายสาขาตามความแตกต่างของทำเลที่ตั้งและกลุ่มลูกค้า
ตั้งแต่การพัฒนาวิธีการให้พนักงานร้านแต่ละสาขาทำการศึกษากลุ่มลูกค้าและความต้องการของลูกค้าของร้านด้วยตนเอง
ทำให้แต่ละร้านคัดเลือกสินค้า สั่งสินค้าให้เพียงพอต่อการขาย
และจัดเรียงสินค้าโดยคำนึงถึงมุมมองลูกค้าเป็นหลัก และเพื่อบริหารพื้นที่ขายของร้าน
บริษัทได้นำเอาหลักการจัดการหมุนเวียนสินค้าเข้าออก เรียนรู้ถึงการคัดสินค้าเข้าออก
และเพิ่มประสิทธิภาพการใช้พื้นที่ขาย และขยายพื้นที่ให้กับสินค้าขายดีและสินค้าใหม่
ซึ่งจะก่อให้เกิดการบริหารต้นทุนที่มีประสิทธิภาพ ลดจำนวนสินค้าคงคลังที่ร้านสาขา
โดยมีการเพิ่มเครื่องมือและเทคโนโลยีที่ช่วยสนับสนุนการสั่งสินค้าได้ถูกต้อง รวดเร็ว
และแม่นยำยิ่งขึ้น และยังทำให้รอบการหมุนเวียนของสินค้าเพิ่มขึ้น

นอกจากนี้ บริษัทยังมีการพัฒนาสินค้าร่วมกับผู้ผลิต เพื่อให้ได้สินค้าที่มีคุณภาพ ขนาด
และราคาเหมาะสมกับภาวะเศรษฐกิจ และกำลังซื้อของผู้บริโภคกลุ่มเป้าหมาย
สร้างความแตกต่างแปลกใหม่
และสร้างบรรยากาศในการจับจ่ายใช้สอยด้วยกิจกรรมส่งเสริมการขายที่ทำร่วมกับผู้ผลิต
ช่วยแบ่งเบาภาระของผู้บริโภค
เพิ่มความสนุกสนานในการเลือกซื้อสินค้าเป็นการกระตุ้นยอดขายและจำนวนลูกค้าเข้าร้านอย่างต่อเนื่อง
อาทิ รายการสะสมแสตมป์ การแจกคูปองส่วนลดผ่านแอพพลิเคชั่นบนโทรศัพท์มือถือ เป็นต้น

  2.3 มุ่งไปสู่การเป็นร้านอิ่มสะดวก
  เพื่อตอบโจทย์พฤติกรรมและการใช้ชีวิตของผู้บริโภคที่เปลี่ยนไป
  นำไปสู่การปรับเปลี่ยนกลยุทธ์ทางธุรกิจเพื่อสร้างความแตกต่างและสร้างมูลค่าเพิ่มในระยะยาว

การมุ่งไปสู่การเป็นร้านอิ่มสะดวก หรือ Convenience Food Store เต็มรูปแบบ
ยังคงเป็นหนึ่งในนโยบายเชิง
กลยุทธ์หลักที่บริษัทมุ่งเน้นและดำเนินการอย่างต่อเนื่อง เพื่อจะสร้างความแตกต่างจากคู่แข่ง
เพิ่มความถี่และมูลค่าในการซื้อสินค้า
โดยมีความพยายามในการพัฒนาและเพิ่มสัดส่วนสินค้ากลุ่มอาหารและเครื่องดื่ม
ให้สามารถตอบสนองความต้องการในชีวิตประจำวันทั้งมื้อหลัก มื้อรอง
โดยเน้นไปที่การพัฒนาเมนูให้มีความหลากหลาย อร่อย ราคาสมเหตุสมผล
โดยเฉพาะอาหารสำเร็จรูปพร้อมรับประทาน (Ready to Eat) ที่มีสัดส่วนกว่าร้อยละ 20
มีการพัฒนาเมนูใหม่เข้ามาจำหน่ายอย่างต่อเนื่องเพื่อเพิ่มความหลากหลายของสินค้า
ในขณะเดียวกันก็เพิ่มความสะดวกให้กับผู้บริโภคด้วยการเพิ่มจำนวนสาขาที่วางจำหน่ายสินค้าประเภทข้าวกล่อง
โดย ณ สิ้นปี 2557 มีร้านสาขาที่วางจำหน่ายข้าวกล่องแช่เย็นสำเร็จรูปกว่า 4,000 สาขา

สำหรับกลุ่มผู้บริโภคที่มีรายได้ระดับปานกลางซึ่งปัจจุบันเริ่มใส่ใจกับเรื่องสุขภาพและความงามมากขึ้น
ทางบริษัทเล็งเห็นว่าจะเป็นโอกาสในการสร้างรายได้ให้เพิ่มมากขึ้น
จึงพยายามคัดสรรและพัฒนาสินค้าที่ตอบโจทย์เข้ามาจำหน่าย โดยเฉพาะกลุ่มอาหารและเครื่องดื่ม
อาทิ เมนูอาหารเจ ผักและผลไม้พร้อมรับประทาน เป็นต้น
ยิ่งไปกว่านั้นเพื่อตอบโจทย์ด้านความสะดวกและรวดเร็วในการดำเนินชีวิตของผู้บริโภคในปัจจุบัน
ได้มีการพัฒนาเมนูสินค้าอาหารและของหวานให้มีความหลากหลายมากขึ้น
โดยกลุ่มที่ได้รับความนิยมเป็นอย่างดีได้แก่ ข้าวปั้นแบบญี่ปุ่น เมนูไข่ ขนมหวาน กาแฟสด All Café
เป็นต้น

ทั้งนี้เพื่อที่จะสามารถส่งมอบสิ่งที่มีคุณภาพ อร่อย สดใหม่ เมนูอาหารซึ่งเป็นที่นิยม และคุ้มค่า
คุ้มราคาสู่ผู้บริโภค ทางบริษัทได้มีการเพิ่มประสิทธิภาพการจัดการทั้งห่วงโซ่คุณค่า
ตั้งแต่การคัดเลือกวัตถุดิบ การผลิต การจัดส่งตรวจสอบ
และการควบคุมคุณภาพอาหารภายใต้การทำงานร่วมกันกับผู้ผลิต (Team Merchandising)
ผ่านกระบวนการที่ทางบริษัทได้ศึกษาและเรียนรู้ Know-how และวิธีการปฏิบัติที่เป็นเลิศ (Best
Practice) จากผู้เชี่ยวชาญต่างประเทศ
และนำมาประยุกต์ในการวางกลยุทธ์ในการตอบสนองผู้บริโภคในแต่ละกลุ่ม
โดยเฉพาะเรื่องของการพัฒนาและคัดสรรสินค้าใหม่ๆ ด้านอาหารและเครื่องดื่ม
ซึ่งเป็นที่นิยมและตรงกับกลุ่มลูกค้าเป้าหมายเข้ามาจำหน่ายในร้านอย่างต่อเนื่อง
ยิ่งไปกว่านั้นการพัฒนาและยกระดับบุคลากรให้สามารถจัดการด้านอาหารได้อย่างมีประสิทธิภาพ
ก็เป็นสิ่งที่บริษัทให้ความสำคัญเช่นเดียวกัน

นอกจากนี้บริษัทยังให้ความสำคัญกับการควบคุมมาตรฐานความปลอดภัยด้านอาหาร (Food Safety)
โดยคัดเลือกและตรวจสอบผู้ผลิตที่ผ่านมาตรฐาน
และให้ความรู้ในการปรับปรุงมาตรฐานคุณภาพของผู้ผลิต
อบรมและสื่อสารให้พนักงานร้านมีความรู้เกี่ยวกับวิธีการจัดการสินค้าให้ได้มาตรฐานคุณภาพโดยเฉพาะหมวดอาหาร
รวมไปถึงการมีระบบการประกันคุณภาพด้วยการสุ่มตรวจอาหารและเครื่องดื่ม
ส่งผลให้พนักงานร้านสาขามีความตระหนักในการทำงานด้านความปลอดภัยด้านอาหารมากขึ้น

  2.4 การเพิ่มโอกาสในการเข้าถึงสินค้าและบริการของบริษัท ผ่านธุรกิจเดิมและธุรกิจใหม่

สภาพแวดล้อมทางการแข่งขันที่รุนแรง นำไปสู่การพัฒนาสินค้าและบริการ รวมไปถึงช่องทางใหม่ๆ
ที่จะช่วยเพิ่มโอกาสในการเข้าถึงสินค้าและบริการของบริษัท
โดยที่ผ่านมาบริษัทได้ขยายการลงทุนไปในธุรกิจต่างๆ ที่มีความเชื่อมโยงกับธุรกิจร้านสะดวกซื้อ
เพื่อสร้างเครือข่ายทางธุรกิจ เช่น การรับสั่งสินค้าตามแคตตาล็อก (7-Catalog)
การรับชำระค่าบริการต่างๆ (Counter Service)
และการเพิ่มความหลากหลายของสินค้าภายในร้าน 7-Eleven ภายใต้เครื่องหมายการค้าต่างๆ
อาทิ Book Smile (หนังสือและสิ่งพิมพ์) Kudsan (เบเกอรี่อบสดและกาแฟสดที่คัดสรรพิเศษ)
eXta (ผลิตภัณฑ์เพื่อสุขภาพและความงาม) All Café (มุมกาแฟสด) เป็นต้น

อย่างไรก็ตาม บริษัทยังคงไม่หยุดนิ่งในการคิดค้นนวัตกรรมใหม่ๆ
เพื่อพัฒนาธุรกิจเหล่านี้ให้สอดคล้องกับความต้องการของผู้บริโภคมากยิ่งขึ้น อาทิ
ในส่วนของเคาน์เตอร์เซอร์วิส (Counter Service)
ก็ได้มีการเจรจาเพื่อขยายช่องทางการรับชำระค่าบริการให้มีความหลากหลาย
ช่วยให้ลูกค้ามีความสะดวกสบายและสอดคล้องกับพฤติกรรมในการดำเนินชีวิตมากขึ้น โดยในปี 2557
มีการร่วมมือกับผู้ประกอบการธุรกิจอีคอมเมิร์ซ เช่น ไทยกรุ๊ปปอน และ ซาโลร่า (ZALORA)
ในการรับสินค้าผ่านร้านสาขา 7-Eleven เป็นต้น

และเพื่อเป็นการตอบสนองผู้บริโภคในปัจจุบันที่มีการใช้เทคโนโลยีมาสร้างความสะดวก รวดเร็ว
และช่วยในการรับทราบข่าวสารและตัดสินใจในการซื้อสินค้ามากขึ้น
จากการที่ผู้บริโภคสามารถเข้าถึงข้อมูล และสื่อสารกันได้ทุกที่ทุกเวลาด้วยต้นทุนที่ต่ำลง
บริษัทจึงได้ศึกษาและพัฒนาช่องทางใหม่ในการให้ความสะดวกกับลูกค้าในการเข้าถึงสินค้าและบริการของบริษัทมากขึ้น
อาทิ การจำหน่ายสินค้าผ่านช่องทางอีคอมเมิร์ซ ภายใต้การดูแลของบริษัท ทเวนตี้โฟร์
ช้อปปิ้ง จำกัด (24 Shopping) ที่ดำเนินธุรกิจอีคอมเมิร์ซโดยเฉพาะ
นอกจากนี้ยังได้พัฒนาเพิ่มช่องทางสื่อสารข้อมูลข่าวสารและรับความคิดเห็นจากผู้บริโภค
ผ่านทางเฟซบุ๊ก 7-Eleven Thailand และแอ็พพลิเคชั่น 7-Eleven TH

  2.5 การจัดการภายในเพื่อเพิ่มประสิทธิภาพ ลดความซ้ำซ้อน ลดต้นทุน
  และนำไปสู่โอกาสในการพัฒนาสิ่งใหม่ๆ

บริษัทมีแนวทางในการพัฒนาและปรับปรุงการบริหารจัดการองค์กรผ่านการบูรณาการระบบงาน
โดยเปิดโอกาสให้มีการบริหารจัดการและการประสานความร่วมมือทั้งระหว่างหน่วยงานภายใน
และกับพันธมิตรทางธุรกิจเพื่อพัฒนากระบวนการทำงาน
รวมไปถึงลดความซ้ำซ้อนในกระบวนการทำงานผ่านโครงการ Process Excellence Award
ทั้งให้มีประสิทธิภาพ ลดเวลาและประหยัดต้นทุน
เพื่อที่จะสามารถมุ่งเน้นไปที่การสรรหาและพัฒนาสิ่งใหม่ๆ
เพื่อตอบสนองความต้องการของลูกค้าได้ดียิ่งขึ้น

3.  “ยั่งยืน” (Forever) ผ่านการเตรียมความพร้อมด้านบุคลากร เพิ่มการยอมรับจากลูกค้า
    สังคมและชุมชน รวมไปถึงพัฒนาองค์กรคุณภาพเพื่อความยั่งยืนด้วยนวัตกรรม

  3.1 เตรียมความพร้อมด้านบุคลากรที่มีศักยภาพ มีความผูกพันกับองค์กร
  ให้เพียงพอต่อการขยายธุรกิจ

การเสริมสร้างขีดความสามารถขององค์กรผ่านการพัฒนาศักยภาพของบุคลากร
และส่งเสริมให้เกิดการแลกเปลี่ยนเรียนรู้ระหว่างกันและเกิดการต่อยอดเป็นนวัตกรรมและองค์ความรู้ขององค์กร
เป็นสิ่งที่บริษัทให้ความสำคัญ เนื่องจากปัจจัยหลักที่นำไปสู่ความสำเร็จ คือ พนักงาน
เพราะธุรกิจค้าปลีกเป็นธุรกิจที่ใช้ทรัพยากรบุคคลเป็นจำนวนมาก
บริษัทจึงให้ความสำคัญกับการพัฒนาขีดความสามารถ (Competency)
ที่จำเป็นในการทำงานในแต่ละด้านอย่างต่อเนื่อง อีกทั้งยังส่งเสริมให้เกิดการทำงานร่วมกันเป็นทีม
โดยมีวัฒนธรรมองค์กรที่แข็งแกร่ง เน้นกระบวนการทำงานแบบ
PDCA: Plan Do Check Act ตลอดจนมีแผนพัฒนาองค์กรจาก KM: Knowledge Management
ไปสู่ LO: Learning Organization หรือองค์กรแห่งการเรียนรู้ และมุ่งไปสู่การสร้างนวัตกรรม
จึงได้ส่งเสริมให้พนักงานในองค์กรมีการเรียนรู้ ถ่ายทอด
แบ่งปันความรู้และประสบการณ์ในการทำงาน รวมไปถึงวิธีการปฏิบัติที่เป็นเลิศ (Best Practice)
และถ่ายทอดการเรียนรู้ทั่วทั้งองค์กรอย่างเป็นระบบ เพื่อประโยชน์ในการนำไปประยุกต์ใช้
ปรับปรุงกระบวนการทำงานและต่อยอดการสร้างนวัตกรรมในองค์กร

บริษัทจึงส่งเสริมการศึกษาและพัฒนาบุคลากรที่มีคุณภาพผ่านระบบการศึกษาทวิภาคีหรือระบบการเรียนควบคู่ไปกับการฝึกภาคปฏิบัติ
ร่วมกับสำนักงานคณะกรรมการอาชีวศึกษา
จนนำไปสู่การจัดตั้งวิทยาลัยเทคโนโลยีปัญญาภิวัฒน์เพื่อให้การศึกษาในระดับ ปวช. และ ปวส.
และขยายระดับการศึกษาให้กว้างขวางและทั่วถึงมากขึ้น โดยมีการจัดตั้งศูนย์การเรียนในพื้นที่ต่างๆ
ทั้งในกรุงเทพฯ ปริมณฑล และต่างจังหวัด
อีกทั้งมีโรงเรียนอาชีวเอกชนที่เข้าร่วมโครงการโดยใช้การสอนในลักษณะการประชุมทางวีดีทัศน์
(Video Conference) และยิ่งไปกว่านั้นยังได้มีการจัดตั้งสถาบันการจัดการปัญญาภิวัฒน์ขึ้น
เพื่อขยายระดับการศึกษาไปสู่ระดับปริญญาตรี และปริญญาเอก อีกด้วย
นอกจากนี้บริษัทยังเห็นความสำคัญในการร่วมมือกับภาคการศึกษาในการพัฒนาหลักสูตรการจัดการธุรกิจค้าปลีกให้มีความทันสมัยสอดคล้องต่อการเปลี่ยนแปลงของผู้บริโภคและภาคธุรกิจสมัยใหม่
เพื่อยกระดับบุคลากรในภาคค้าปลีกให้มีศักยภาพและสามารถตอบสนองต่อการเปลี่ยนแปลงอย่างมีคุณภาพ 

  3.2 การเพิ่มการยอมรับและความไว้วางใจของลูกค้า คู่ค้า และสังคม

ทางบริษัทได้ให้ความสำคัญกับการรับรู้ความคิดเห็น ความพึงพอใจ
ข้อมูลป้อนกลับที่ได้รับจากผู้มีส่วนได้เสียกลุ่มต่างๆ
อันจะเป็นประโยชน์อย่างยิ่งในการนำมาใช้ในการนำมาวิเคราะห์เพื่อหาโอกาสในการพัฒนาปรับปรุงการบริหารจัดการให้ดีและตรงกับความคาดหวังของผู้มีส่วนได้เสีย
จนเกิดเป็นความผูกพันที่ดีในการดำเนินธุรกิจและเติบโตไปด้วยกันในระยะยาว
จึงได้มีโครงการศึกษาความคิดเห็นและความพึงพอใจในกลุ่มผู้มีส่วนได้เสียเป็นประจำทุกปี ได้แก่
โครงการสำรวจความพึงพอใจและความผุกพันของลูกค้า (Customer Satisfaction and
Engagement Study) โครงการสำรวจความผูกพันและความพึงพอใจของเจ้าของร้านแฟรนไชส์
(Franchisee Engagement Index) โครงการสำรวจความผูกพันของพนักงานบริษัท
และพนักงานร้านแฟรนไชส์ (CP ALL and Franchisee Employee Engagement Survey)
โครงการสำรวจทัศนคติของผู้มีส่วนได้ส่วนเสียเกี่ยวกับภาพลักษณ์ด้านความรับผิดชอบต่อสังคม (A
Survey of Stakeholders towards the Corporate Social Responsibility of CP
ALL)

นอกจากนี้
ทางบริษัทยังได้เล็งเห็นถึงความสำคัญของการอยู่ร่วมกันและเติบโตไปด้วยกันของค้าปลีกสมัยใหม่และค้าปลีกแบบดั้งเดิม
รวมไปถึงการส่งเสริมให้ธุรกิจขนาดเล็กและขนาดกลาง (SMEs)
อยู่รอดและเติบโตไปกับเศรษฐกิจและธุรกิจค้าปลีก จึงได้มีโครงการให้การส่งเสริมในรูปแบบต่างๆ
ทั้งในด้านการให้ความรู้ การเข้าไปช่วยพัฒนาและยกระดับคุณภาพและมาตรฐาน
การจัดสัมมนาในหัวข้อ “กลยุทธ์การทำธุรกิจค้าปลีกให้ยั่งยืน”
ร่วมกับกรมการค้าภายในโดยมีการจัดให้ความรู้ทั้งในกรุงเทพฯและต่างจังหวัดอย่างต่อเนื่องมาเป็นปีที่
7 รวมทั้งสิ้น 24 ครั้ง
อีกทั้งเปิดโอกาสให้สินค้าจากผู้ประกอบการขนาดกลางและเล็กหรือเอสเอ็มอีที่ผลิตสินค้ามีคุณภาพมาตรฐานและได้รับความนิยมจากประชาชน
ได้ใช้ร้านสาขาเป็นช่องทางการจำหน่ายสินค้ามาโดยตลอด
และจะมีการเพิ่มสัดส่วนสินค้าเอสเอ็มอีอย่างต่อเนื่อง

  3.3 พัฒนาองค์กรเพื่อความยั่งยืนด้วยนวัตกรรม

การสร้างนวัตกรรมเป็นหัวใจหลักของการพัฒนาธุรกิจ สินค้า และบริการใหม่ๆ
เพื่อสร้างความได้เปรียบในเชิงแข่งขันและเป็นการต่อยอดธุรกิจให้มีการเติบโตอย่างยั่งยืนในอนาคต
ดังนั้นองค์กรจึงมีโครงการผลักดันและส่งเสริม “วัฒนธรรมนวัตกรรม” (Innovation Culture)
ให้เกิดขึ้นในองค์กร เพื่อกระตุ้นให้เกิดการคิดนอกกรอบ เกิดความคิดสร้างสรรค์เพื่อให้ได้สิ่งใหม่ๆ
ทั้งในด้านผลิตภัณฑ์รูปแบบใหม่ (Product Innovation) กระบวนการทำงานใหม่ (Process
Innovation) บริการรูปแบบใหม่ (Service Innovation) รวมไปถึงธุรกิจรูปแบบใหม่
(Business Model Innovation) ไม่เพียงการสร้างนวัตกรรมภายในองค์กรเท่านั้น 7-Eleven
ยังให้ความสำคัญกับการสร้างเครือข่ายและพันธมิตรทางธุรกิจ ร่วมมือและทำงานร่วมกันเป็นทีม
ทั้งกับภาคการผลิต เครือข่ายภาคการศึกษา ภาคราชการ
ผู้ประกอบการทั้งในธุรกิจเดียวกันและต่างธุรกิจ รวมไปถึงชุมชนต่างๆ
เพื่อสร้างนวัตกรรมและมูลค่าเพิ่มให้เกิดขึ้นอีกด้วย

การส่งมอบผลิตภัณฑ์หรือบริการ

บริษัทได้มีความพยายามอย่างต่อเนื่องในการพัฒนาห่วงโซ่คุณค่าเพื่อส่งมอบสิ่งที่ดีที่สุดให้แก่ลูกค้า
ทั้งนี้นอกเหนือจากการมุ่งเน้นในการคัดสรรสินค้าให้เหมาะสมและตรงกับความต้องการของลูกค้าในแต่ละสาขา
และพัฒนาการให้บริการที่ร้านสาขาซึ่งเป็นจุดสัมผัสกับลูกค้าโดยตรงแล้ว
ทางบริษัทยังได้มีการพัฒนาส่วนของการกระจายสินค้าอย่างต่อเนื่องทั้งด้านการเพิ่มจำนวนศูนย์กระจายสินค้าให้มีปริมาณที่เพียงพอและมีที่ตั้งที่เหมาะสม
สามารถรองรับกับการขยายสาขาและสามารถกระจายสินค้าได้อย่างมีประสิทธิภาพและประสิทธิผล
โดยในปี 2557 บริษัทมีศูนย์กระจายสินค้าสำหรับสินค้าปกติและสินค้าควบคุมอุณหภูมิทั้งสิ้น 6 แห่ง
และในปี 2558 มีแผนก่อสร้างศูนย์กระจายสินค้าเพิ่มขึ้นอีก 1 แห่ง ที่จังหวัดชลบุรี

ทั้งนี้ ทางบริษัทได้มีการรักษาคุณภาพอย่างเข้มงวดในทุกขั้นตอน มีการจัดส่งที่ตรงเวลา
และมีการเพิ่มความถี่ในการจัดส่งให้มากขึ้น
เพื่อพัฒนาประสิทธิภาพการจัดส่งสินค้าให้ถึงร้านสาขาอย่างครบถ้วน ถูกต้อง ทันเวลา
และสามารถรักษาคุณภาพสินค้าจนถึงมือลูกค้า
อีกทั้งได้จัดให้มีโครงการรับรองมาตรฐานตามหลักเกณฑ์วิธีการที่ดีสำหรับการผลิต (GMP - Good
Manufacturing Practice) ที่ศูนย์กระจายสินค้า
เพื่อเพิ่มความมั่นใจด้านคุณภาพและความปลอดภัยในส่วนของสินค้าที่จะส่งไปถึงผู้บริโภค

2.3 ธุรกิจค้าส่งแบบชำระเงินสดและบริการตนเอง

ลักษณะผลิตภัณฑ์หรือบริการ

บริษัท สยามแม็คโคร จำกัด (มหาชน)
ประกอบธุรกิจศูนย์จำหน่ายสินค้าแบบชำระเงินสดและบริการตนเองภายใต้ชื่อ “แม็คโคร”
จำหน่ายสินค้าอุปโภคบริโภคให้แก่ลูกค้าที่เป็นสมาชิกบัตรของแม็คโคร
ซึ่งมีสาขากระจายอยู่ทั่วประเทศ
มีความมุ่งมั่นในการดำเนินงานเพื่อเป็นคู่ค้าอันดับหนึ่งของลูกค้าสมาชิกผู้ประกอบธุรกิจด้านอาหาร
และเพื่อเพิ่มความพึงพอใจให้แก่ลูกค้าหลักทุกกลุ่ม โดยผ่านโครงการ หรือกิจกรรมต่างๆ
ในการพัฒนาลูกค้า ส่งผลให้ปัจจุบัน แม็คโครมีฐานลูกค้ามากกว่า 2.6 ล้านราย นอกจากนี้
บริษัทยังมีการพัฒนาสินค้าและบริการเพื่อตอบสนองความต้องการของผู้ประกอบการค้าปลีกรายย่อย
และผู้ประกอบการมืออาชีพทางด้านอาหาร
รวมถึงโครงการส่งเสริมธุรกิจของลูกค้าผู้ประกอบการค้าปลีกรายย่อยให้มีความเจริญเติบโต
มีศักยภาพในการแข่งขันมากขึ้น อาทิ โครงการ “แม็คโครมิตรแท้โชห่วย” ตลอดจนการจัดงาน
"วันนัดพบผู้ประกอบการร้านค้าปลีก" "ตลาดนัดโชห่วย" และ
"มหกรรมครบเครื่องเรื่องอาหารและอุปกรณ์" เป็นต้น นอกจากนี้ บริษัทฯ
ยังดำเนินโครงการพัฒนาต่างๆ เพื่อเสริมความแข็งแกร่งให้แก่องค์กรเติบโตอย่างยั่งยืน

ศูนย์จำหน่ายสินค้าแม็คโคร

แม็คโครมีศูนย์จำหน่ายสินค้า ณ สิ้นปี 2557 ทั้งสิ้น 77 สาขา เพิ่มขึ้น 13 สาขา
โดยแม็คโครทุกสาขาถูกออกแบบมาเพื่อให้บริการลูกค้าผู้ประกอบการ โดยมีพื้นที่ขายเฉลี่ยตั้งแต่
1,000 – 12,000 ตารางเมตรต่อสาขา
ทั้งนี้ขึ้นอยู่กับศักยภาพเชิงธุรกิจและกลุ่มลูกค้าหลักของแต่ละสาขา
โดยพื้นที่ขายส่วนใหญ่ถูกจัดสรรสำหรับสินค้าประเภทอาหารซึ่งมีความหลากหลายและจัดวางอย่างเหมาะสมกับความต้องการของกลุ่มลูกค้าหลัก
มีการพัฒนาสาขารูปแบบใหม่ ภายใต้ชื่อ “แม็คโคร ฟูดเซอร์วิส”
เพื่อเน้นการให้บริการลูกค้ากลุ่มผู้ประกอบการมืออาชีพทางด้านอาหาร โรงแรม ร้านอาหาร
และธุรกิจให้บริการอาหารในแหล่งท่องเที่ยว นอกจากนี้
แม็คโครยังมีร้านจำหน่ายอาหารแช่แข็งขนาดเล็ก “สยามโฟรเซ่น” อีกจำนวน 5 สาขา

ลักษณะลูกค้า

กลุ่มลูกค้าหลักของแม็คโครปัจจุบัน ประกอบด้วย ผู้ค้าปลีกรายย่อย :
ผู้ประกอบการค้าปลีกรายย่อยที่จำหน่ายสินค้าอุปโภคบริโภค ซึ่งกระจายอยู่ทั่วประเทศ ประกอบด้วย
ร้านขายของชำ ร้านโชว์ห่วย ร้านมินิมาร์ท ร้านขายเครื่องเขียน เป็นต้น

โฮเรก้า : ผู้ประกอบการธุรกิจโรงแรม ร้านอาหาร และจัดเลี้ยง รวมถึงร้านอาหารขนาดเล็ก
ร้านขายอาหารริมทาง รถเข็นขายอาหาร โดยลูกค้าส่วนใหญ่
จะเป็นผู้ประกอบการขนาดกลางและขนาดเล็กที่จำหน่ายอาหารหลากหลายประเภท

ธุรกิจบริการ : ครอบคลุมหน่วยงานภาครัฐ และธุรกิจในสาขาอาชีพต่างๆ ได้แก่ บริษัท
สำนักงานบริการต่างๆ ส่วนราชการต่างๆ โรงเรียน ร้านเสริมสวย โรงพิมพ์ ร้านซักรีด
และผู้ประกอบธุรกิจบริการทั่วไป

แผนการดำเนินงานในอนาคต

แม็คโครได้วางแผนกลยุทธ์ในการดำเนินธุรกิจทั้งระยะยาวและระยะสั้น
โดยมีวัตถุประสงค์หลักเพื่อเสริมศักยภาพในการดำเนินธุรกิจในประเทศให้มีการเจริญเติบโตอย่างมั่นคงและยั่งยืน
ควบคู่ไปกับการศึกษาโอกาสทางธุรกิจในประเทศแถบภูมิภาคอาเซียน
เพื่อเตรียมพร้อมที่จะลงทุนขยายธุรกิจเมื่อก้าวเข้าสู่ประชาคมเศรษฐกิจอาเซียน
โดยมุ่งเป็นที่หนึ่งในอาเซียนเรื่องการจัดหาสินค้าเพื่อธุรกิจอาหารแบบครบวงจรสำหรับผู้ประกอบการมืออาชีพ

โปรดดูรายละเอียดเพิ่มเติมในแบบ 56-1 ของบริษัท สยามแม็คโคร จำกัด (มหาชน) หัวข้อ 2
ลักษณะการประกอบธุรกิจ)

3. ปัจจัยความเสี่ยง

3.1 ความเสี่ยงจากการถูกยกเลิกเครื่องหมายการค้า 7-Eleven

บริษัทดำเนินธุรกิจร้านค้าสะดวกซื้อในประเทศไทยภายใต้สัญญาให้ใช้สิทธิที่บริษัททำกับ 7-Eleven,
Inc. แห่งประเทศสหรัฐอเมริกา ตั้งแต่วันที่ 7 พฤศจิกายน 2531 ตามข้อกำหนดของสัญญาดังกล่าว
บริษัทมีสิทธิในการใช้เครื่องหมายการค้า “7-Eleven”
และเครื่องหมายการค้าที่เกี่ยวข้องในประเทศไทย
ตลอดจนได้รับความช่วยเหลือทางด้านการฝึกอบรมและด้านเทคนิคความรู้เกี่ยวกับการดำเนินธุรกิจร้านค้าสะดวกซื้อจาก
7-Eleven, Inc. ต่อมาในวันที่ 20 สิงหาคม 2546 7-Eleven, Inc.
ได้เข้าทำสัญญาให้ความยินยอม ซึ่งเป็นสัญญาที่ทำขึ้นระหว่างบริษัทและ บริษัทเครือเจริญโภคภัณฑ์
จำกัด (“CPG”) กับ 7-Eleven, Inc. โดย 7-Eleven, Inc.
ได้ตกลงให้ความยินยอมต่อการเสนอขายหุ้นต่อประชาชน
รวมถึงการนำหุ้นเข้าจดทะเบียนซื้อขายในตลาดหลักทรัพย์ฯ

โดยสัญญาให้ใช้สิทธิเป็นสัญญาที่ไม่มีกำหนดอายุ
โดยคู่สัญญาทั้งสองฝ่ายมีสิทธิที่จะเลิกสัญญาหากเกิดเหตุการณ์ตามเงื่อนไขที่ระบุไว้ในสัญญา
ในกรณีที่หากเกิดเหตุยกเลิกสัญญาให้ความยินยอมขึ้นจะมีผลให้การใช้สิทธิเครื่องหมายการค้า
“7-Eleven” และเครื่องหมายการค้าที่เกี่ยวข้องในประเทศไทยถูกยกเลิก
ซึ่งอาจก่อให้เกิดผลกระทบกับการดำเนินธุรกิจของบริษัทอย่างมีนัยสำคัญ
และบริษัทอาจต้องชำระค่าเสียหายต่างๆ ให้แก่ 7-Eleven, Inc.
นอกจากนี้หากความสัมพันธ์ระหว่างบริษัท หรือ CPG กับ 7-Eleven, Inc.
เปลี่ยนแปลงไปในทางลบ บริษัทอาจไม่ได้รับความช่วยเหลือจาก 7-Eleven, Inc. เท่าที่ควร

การบริหารความเสี่ยงของบริษัท

จากความสัมพันธ์อันดีตลอดระยะเวลา 26 ปีที่ผ่านมา บริษัทยังไม่เคยมีกรณีพิพาทใดๆ ที่สำคัญกับ
7-Eleven, Inc. รวมทั้งได้ปฏิบัติตามข้อกำหนดต่างๆในสัญญาดังกล่าวอย่างเคร่งครัดมาโดยตลอด
ทำให้เชื่อว่า บริษัทและ CPG ยังมีความสัมพันธ์ที่ดีกับ 7-Eleven, Inc. บริษัทยังเชื่อว่า
การดำเนินธุรกิจของบริษัทภายใต้เครื่องหมายการค้า “7-Eleven”
เป็นผลประโยชน์ทางธุรกิจร่วมกัน ซึ่งที่ผ่านมาความสัมพันธ์ทางธุรกิจและการให้ความช่วยเหลือต่างๆ
ก็เป็นไปด้วยดี ทำให้โอกาสที่ความสัมพันธ์จะเปลี่ยนแปลงไปในทางลบมีน้อย
และในขณะนี้ไม่มีสัญญานแจ้งเหตุใดๆอันควรเชื่อได้ว่าจะมีเหตุการณ์ที่จะส่งผลกระทบในทางลบกับความสัมพันธ์ระหว่างบริษัทและ
CPG กับ 7-Eleven, Inc.

3.2 ความเสี่ยงจากความผิดพลาดหรือขัดข้องของศูนย์กระจายสินค้า

สินค้าส่วนใหญ่ที่จำหน่ายในร้าน 7-Eleven ทั่วประเทศจำนวนกว่า 8,000 สาขา
จะถูกส่งผ่านมาจากศูนย์กระจายสินค้าของบริษัท
โดยมีผู้ผลิตและจัดส่งจำนวนกว่าสองพันรายนำสินค้ามาส่งสินค้าให้ตรงเวลาที่

กำหนดไว้ ดังนั้น การดำเนินงานของศูนย์กระจายสินค้าจึงเป็นหัวใจสำคัญต่อธุรกิจของ 7-Eleven
ในการกระจายสินค้าให้กับร้านสาขาทั่วประเทศอย่างถูกต้อง ครบถ้วนและทันเวลาที่กำหนด
หากมีความผิดพลาดหรือขัดข้องของศูนย์กระจายสินค้าอย่างรุนแรงเกิดขึ้นกับศูนย์กระจายสินค้า เช่น
น้ำท่วม ไฟไหม้ ระบบติดต่อสื่อสารและระบบเทคโนโลยีสารสนเทศล่ม อุบัติเหตุร้ายแรง
หรือเหตุสุดวิสัยอื่นๆจากระบบซัพพลายเชนจากผู้ผลิตจนถึงการขนส่งไปที่ร้าน
ย่อมมีผลเสียหายต่อยอดขายสินค้าร้าน 7-Eleven ทุกสาขา
และโอกาสทางธุรกิจตามกลยุทธ์จนส่งผลกระทบในทางลบต่อผลประกอบการของบริษัทได้

การบริหารความเสี่ยงของบริษัท

บริษัทได้ดำเนินตามแผนกลยุทธ์เพิ่มการสร้างศูนย์กระจายสินค้าแห่งใหม่ให้อยู่ในพื้นที่ปลอดภัย
รวมทั้งกำหนดให้มีการกระจายตัวอยู่ตามพื้นที่ปริมณฑล และต่างจังหวัดทั่วประเทศ
เพื่อกระจายความเสี่ยงและรองรับการเติบโตของร้านในอนาคต

จากกลยุทธ์ดังกล่าวทำให้ศูนย์กระจายสินค้าทั้งหมดของบริษัท
สามารถทำงานเป็นระบบเครือข่ายกระจายสินค้าสำรองซึ่งกันและกันทั่วประเทศ
ในกรณีที่หากสถานที่ใดที่หนึ่งเกิดการหยุดชะงักขึ้นเครือข่ายดังกล่าวจะสามารถส่งสินค้าทดแทนกันได้อย่างมีประสิทธิภาพสูงสุดเพื่อให้ร้านสาขายังคงมีสินค้าบริการลูกค้าได้อย่างต่อเนื่องด้วย

บริษัทได้จัดเตรียมแผนและดำเนินการฝึกซ้อมแผนเผชิญเหตุองค์กรเพื่อพัฒนาแผนและเตรียมพร้อมรับมือเหตุการณ์วิกฤตในกรณีต่างๆ
อย่างต่อเนื่อง เช่น กรณีน้ำท่วม จราจล ไฟไหม้ ไฟฟ้าดับ ฯลฯ รวมทั้งได้จัดตั้งทีมงาน
CAT(Crisis Assessment Team
)ทำหน้าที่เตือนภัยเหตุวิกฤตต่างๆไปยังหน่วยงานที่อยู่ในพื้นที่เสี่ยงภัย
ให้มีการเตรียมการรับมือสถานการณ์ได้อย่างเหมาะสม ทันเวลา
สอดคล้องตามแผนบริหารความต่อเนื่องทางธุรกิจองค์กรBusiness Continuity Management
เช่น การใช้ศูนย์กระจายสินค้าใกล้เคียงจัดส่งสินค้าทดแทน การขนส่งด้วยรถขนส่งขนาดใหญ่
การหาสินค้าทดแทน รวมถึงการจัดตั้งศูนย์กระจายสินค้าชั่วคราว
นอกจากนี้บริษัทได้ร่วมมือกับผู้ผลิตรายสำคัญจัดทำแผนBCP(Business Continuity
Plan)เพื่อเตรียมสินค้าและการขนส่งในภาวะวิกฤต นอกจากนี้
ทางบริษัทได้จัดทำประกันภัยเพื่อชดเชยความเสียหายที่อาจจะเกิดขึ้นทั้งในส่วนของศูนย์กระจายสินค้า
ร้านสาขา และบริษัทย่อย ตามความเหมาะสม อย่างไรก็ตาม
บริษัทยังคงมีความเสี่ยงจากแผนการต่างๆ และความคุ้มครองจากประกันภัย
ที่ไม่สามารถป้องกันและชดเชยความเสียหายได้อย่างสมบูรณ์
และบริษัทยังต้องพึ่งพาผู้ผลิตและตัวแทนจำหน่ายในการจัดส่งสินค้ามายังศูนย์กระจายสินค้า
ซึ่งความผิดพลาดนี้อาจส่งผลกระทบในทางลบต่อยอดขายได้

3.  ความเสี่ยงจากความผิดพลาดหรือขัดข้องของระบบเทคโนโลยีสารสนเทศ

บริษัทได้ลงทุนด้านระบบเทคโนโลยีสารสนเทศที่สำคัญซึ่งเปรียบเสมือนสมองของธุรกิจเพื่อใช้ในการสั่งการและสื่อสารให้ทุกส่วนงานในระบบซัพพลายเชน
ร่วมกันส่งมอบบริการที่ดี เพื่อสร้างรอยยิ้มให้กับลูกค้าทั่วประเทศกว่า 9.7
ล้านคนต่อวันได้อย่างมีประสิทธิภาพ เช่น ระบบการขายสินค้าและบริการโดยตรงของร้าน
ระบบจัดการปัญหาให้ร้าน (Call Center) ระบบการสั่งและส่งสินค้า
เป็นต้นดังนั้นหากเกิดเหตุขัดข้องของระบบเทคโนโลยีสารสนเทศขึ้นย่อมส่งผลเสียหายต่อการดำเนินธุรกิจ
และความสามารถในการดูแลลูกค้าที่ร้าน 7-Eleven
ซึ่งอาจเกิดผลกระทบต่อผลประกอบการของบริษัทได้

การบริหารความเสี่ยงของบริษัท

บริษัทตระหนักถึงความสำคัญของระบบเทคโนโลยีสารสนเทศทั้งระดับร้าน และสำนักงาน
รวมทั้งเครือข่ายระบบซัพพลายเชนต่างๆ
จึงได้จัดให้มีระบบป้องกันข้อมูลสำรองตามแบบมาตรฐานสากลซึ่งเป็นที่ยอมรับโดยทั่วไป
รวมทั้งได้ดำเนินการสร้างเครือข่ายศูนย์สารสนเทศ 2 แห่งให้กระจายตัวในพื้นที่เสี่ยงต่างกันได้แก่
ศูนย์สารสนเทศสีลม กรุงเทพมหานคร และศูนย์สารสนเทศแจ้งวัฒนะ จังหวัดนนทบุรี
โดยให้ศูนย์สารสนเทศทั้ง 2 แห่งทำงานสนับสนุนซึ่งกันและกันกรณีที่ใดที่หนึ่งเกิดเหตุขัดข้องขึ้น
ศูนย์สารสนเทศที่เหลือจะทำงานทดแทนกันได้ทันที
โดยธุรกิจสำคัญต่างๆยังคงให้บริการลูกค้าได้อย่างต่อเนื่อง
พร้อมทั้งจัดให้มีทีมงานผู้เชี่ยวชาญดูแลระบบป้องกันอัคคีภัย และอุทกภัยตามมาตรฐานสากล
ตลอดจนจัดให้มีทบทวนระบบสำรองและการฝึกซ้อมแผนบริหารความต่อเนื่องทางธุรกิจด้านสารสนเทศ
(BCM: Business Continuity Management)
เป็นประจำเพื่อพัฒนาปรับปรุงแผนให้พร้อมรับมือเหตุวิกฤติต่างๆ อย่างมีประสิทธิภาพ
นอกจากนี้บริษัทยังจัดให้มีหน่วยงานภายนอกมาตรวจสอบมาตรฐานของระบบต่างๆ เป็นประจำทุกปี
นอกเหนือจากการตรวจสอบปกติจากหน่วยงานตรวจสอบภายใน
เพื่อให้เกิดความมั่นใจว่าระบบเทคโนโลยีสารสนเทศของบริษัทจะทำงานได้อย่างต่อเนื่องในทุกสถานการณ์ปกติหรือเกิดวิกฤตใดๆขึ้น

3.4 ความเสี่ยงจากอิทธิพลการควบคุมของเครือเจริญโภคภัณฑ์

เครือเจริญโภคภัณฑ์มีอำนาจควบคุมทั้งทางตรงและทางอ้อมในบริษัท และในสัญญาให้ความยินยอม
CPG ตกลงจะดำรงสัดส่วนการถือหุ้นขั้นต่ำ
ตลอดจนอำนาจในการแต่งตั้งและอำนาจควบคุมจำนวนกรรมการข้างมากของบริษัท โดย ณ วันที่ 30
ธันวาคม 2557 บริษัทในเครือเจริญโภคภัณฑ์ยังคงมีสัดส่วนการถือหุ้นรวมกันเท่ากับร้อยละ 41.65
ดังนั้น เครือเจริญโภคภัณฑ์จึงสามารถแต่งตั้งกรรมการบริษัทส่วนใหญ่
และสามารถมีอิทธิพลในการบริหารจัดการบริษัท
รวมถึงพิจารณาหรือผลักดันเรื่องต่างๆที่ต้องได้รับความเห็นชอบจากผู้ถือหุ้นของบริษัท

ปัจจุบันนี้ไม่มีข้อจำกัดทางสัญญาใดๆระหว่างบริษัทและบริษัทในเครือเจริญโภคภัณฑ์ที่ห้ามบริษัทในเครือเจริญโภคภัณฑ์ขยายธุรกิจหรือลงทุนในธุรกิจค้าปลีกอื่นๆ
จึงอาจมีความเสี่ยงว่าเครือเจริญโภคภัณฑ์จะไม่พิจารณาจัดสรรโอกาสและทรัพยากรไปในทางที่เป็นประโยชน์สูงสุดกับบริษัทและผู้ถือหุ้นของบริษัท

การบริหารความเสี่ยงของบริษัท

นอกเหนือจากการระบุรายละเอียดของการทำรายการที่เกี่ยวโยงกันไว้ในข้อบังคับของบริษัทและบริษัทย่อยแล้ว
บริษัทได้จัดให้มีกรรมการอิสระ และกรรมการตรวจสอบ
ทำหน้าที่ช่วยดูแลผลประโยชน์ของผู้ถือหุ้นทุกรายของบริษัท
โดยมีการกำหนดนโยบายและมาตรฐานการทำรายการที่เกี่ยวโยงกัน
เพื่อยึดถือเป็นแนวทางการปฏิบัติ
และกำหนดแนวทางการบริหารงานในนโยบายการกำกับและดูแลกิจการที่ดี
โดยยึดหลักธรรมาภิบาลคำนึงถึงผลประโยชน์ของบริษัทที่มีต่อผู้มีส่วนได้ส่วนเสียทุกกลุ่มอย่างเท่าเทียมกัน

3.5 ความเสี่ยงจากการเปลี่ยนแปลงกฎหมายและนโยบายภาครัฐ

บริษัทได้บริหารธุรกิจร้านค้าสะดวกซื้อ รวมทั้งธุรกิจสนับสนุนต่างๆภายใต้กลุ่มธุรกิจCP All
ในประเทศไทยโดยยึดหลักการดำเนินธุรกิจโปร่ง่ใสภายใต้กฎหมาย
และนโยบายจากภาครัฐอย่างเคร่งครัดมาโดยตลอด อาทิ พ.ร.บ. คุ้มครองผู้บริโภค พ.ร.บ.
ควบคุมราคา พ.ร.บ. อาหารและยา กฎหมายแรงงาน รวมถึง ข้อกำหนดต่างๆ
ของเทศบัญญัติตามที่แต่ละท้องถิ่นกำหนดขึ้น ทั้งนี้หากรัฐบาล หรือหน่วยงานของรัฐ
มีการเปลี่ยนแปลงกฏหมาย ระเบียบ ข้อบังคับใหม่ เพื่อเอื้อประโยชน์ให้กับคู่แข่ง
หรือผู้มีส่วนได้เสียเพิ่มขึ้น อาจส่งผลกระทบต่อกลยุทธ์ เป้าหมาย
แผนการดำเนินการของธุรกิจอย่างมีนัยสำคัญ
ทำให้ผลประกอบการอาจไม่เป็นไปตามเป้าหมายที่กำหนดไว้

การบริหารความเสี่ยงของบริษัท

บริษัทได้ดำเนินการทางธุรกิจกับผู้มีส่วนได้เสียทุกกลุ่มตามหลักธรรมาภิบาล โดยมีคณะทำงาน
Social Acceptance Committee ทำหน้าที่กำกับดูแล ให้บริษัทมีการดำเนินธุรกิจอย่างถูกต้อง
โปร่งใส ตามหลักธรรมาภิบาล กับผู้มีส่วนได้ส่วนเสีย
ทำให้มั่นใจได้ว่าหากมีการเปลี่ยนแปลงด้านกฎหมายใดๆที่เกี่ยวข้องกับการดำเนินธุรกิจ
บริษัทจะสามารถปรับตัวได้ทันต่อสถานการณ์ รวมทั้งควบคุมผลกระทบให้อยู่ในระดับที่ยอมรับได้
ตามแนวทางการบริหารความเสี่ยงองค์กร

นอกจากนี้บริษัทยังได้แต่งตั้งคณะทำงานและหน่วยงานที่ดูแลผู้มีส่วนได้เสียต่างๆ โดยเฉพาะ เช่น
คณะทำงาน Product Liability Committeeเพื่อดูแลผลประโยชน์ให้ผู้บริโภคและลูกค้า
หน่วยงานสร้างความผูกพันธ์ที่ดีกับเจ้าของร้านแฟรนไชส์ หน่วยงานกิจกรรมให้กับสังคม
ชุมชนที่อยู่รอบร้าน และบริษัท

รวมทั้งจัดให้มีหน่วยงาน Call Center เพื่อติดต่อและให้คำแนะนำช่วยเหลือ
เกี่ยวกับกิจกรรมบริษัทได้อย่างเป็นระบบและทันท่วงทีตลอด 24 ชั่วโมง ด้วย

3.6 ความเสี่ยงด้านการเงินจากการมีเงินกู้ยืมในระดับสูง

ณ วันที่ 31 ธันวาคม 2557 บริษัทและบริษัทย่อยมีหนี้สินเป็นจำนวนเงินรวม 291,352 ล้านบาท
โดยเป็นภาระหนี้สินสุทธิที่มีดอกเบี้ย จำนวน 166,276 ล้านบาท
และมีอัตราส่วนหนี้สินสุทธิต่อส่วนของผู้ถือหุ้น เท่ากับ 4.7 เท่า

การบริหารความเสี่ยงของบริษัท

บริษัทมีแผนการลดภาระหนี้สินที่มีดอกเบี้ยอย่างต่อเนื่อง
จากกระแสเงินสดจากการดำเนินงานที่เพิ่มขึ้นในการชำระเงินกู้
ดังนั้นอัตราส่วนหนี้สินสุทธิต่อส่วนของผู้ถือหุ้น จะมีแนวโน้มลดลง
และบริษัทมีภาระหนี้สินในรูปแบบหุ้นกู้จำนวน 140,000 ล้านบาท
ตามข้อกำหนดสิทธิและหน้าที่ของผู้ออกหุ้นกู้และผู้ถือหุ้นกู้ กำหนดอัตราส่วนหนี้สินสุทธิต่อส่วนของผู้ถือหุ้น
ดังนี้ ณ 31 ธันวาคม 2558 ไม่เกิน 5:1, ณ 31 ธันวาคม 2559 ไม่เกิน 3.5:1, ณ 31
ธันวาคม 2560 ไม่เกิน 2.5:1, ณ 31 ธันวาคม 2561 เป็นต้นไป ไม่เกิน 2:1

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรของบริษัทและบริษัทย่อย

ณ วันที่ 31 ธันวาคม 2557 สินทรัพย์ถาวรของบริษัทและบริษัทย่อย สามารถสรุปได้ดังนี้

  -------------------------------------------- --------------------------
  สินทรัพย์ถาวร                                   มูลค่าตามบัญชีสุทธิ (ล้านบาท)

  ที่ดิน                                          38,781

  อาคารและส่วนปรับปรุงอาคาร และส่วนปรับปรุงสิทธิการเช่า 20,216

  เครื่องจักร และอุปกรณ์                            9,643

  เครื่องตกแต่ง ติดตั้ง และเครื่องใช้สำนักงาน            4,533

  สินทรัพย์ระหว่างการก่อสร้างและติดตั้ง                 5,160

  สินทรัพย์ถาวรอื่นๆ                                1,868

  รวมสินทรัพย์ถาวรสุทธิ                             80,201
  -------------------------------------------- --------------------------

สินทรัพย์ถาวรที่ได้กล่าวมาของบริษัทและบริษัทย่อยไม่ตกอยู่ภายใต้ภาระผูกพันใดๆ
และไม่มีการนำสินทรัพย์เหล่านี้ไปเป็นหลักประกันเงินกู้ของบริษัทและ/หรือบริษัทย่อย

4.2 สินทรัพย์ไม่มีตัวตน

ณ วันที่ 31 ธันวาคม 2557 สินทรัพย์ไม่มีตัวตนของบริษัทและบริษัทย่อย สามารถสรุปได้ดังนี้

  -------------------------------------------- --------------------------
  สินทรัพย์ไม่มีตัวตน                                มูลค่าตามบัญชีสุทธิ (ล้านบาท)

  สินทรัพย์ไม่มีตัวตนอื่น                              49,665

  สิทธิการเช่า                                    2,651

  รวมสินทรัพย์ไม่มีตัวตนสุทธิ                          52,316
  -------------------------------------------- --------------------------

เครื่องหมายการค้า สิทธิบัตร
เทคโนโลยีและโปรแกรมคอมพิวเตอร์สำหรับใช้ในการดำเนินธุรกิจซึ่งมีอายุการใช้งานทางบัญชีเฉลี่ย
10 ปี และลิขสิทธิ์สำหรับใช้ในการดำเนินธุรกิจ

นอกจากนี้ยังมีสิทธิการเช่า ซึ่งหมายความถึงสิทธิการเช่าที่ดินและอาคารที่บริษัทซื้อมา
โดยมีอายุการใช้งานจำกัด

4.3 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในธุรกิจค้าปลีกและธุรกิจที่เกี่ยวเนื่องกับธุรกิจค้าปลีกทั้งในประเทศไทย
โดยในปัจจุบันบริษัทมีการลงทุนหลักในธุรกิจที่เกี่ยวข้องกับร้านค้าสะดวกซื้อในประเทศไทย

บริษัทมีนโยบายที่จะแต่งตั้งตัวแทนเข้าไปดำรงตำแหน่งเป็นกรรมการที่มีอำนาจควบคุมในบริษัทย่อยและบริษัทร่วม
เพื่อควบคุมการบริหารงานของบริษัทย่อยให้เป็นไปตามนโยบายของบริษัทอย่างมีประสิทธิภาพและประสิทธิผล
ณ วันที่ 31 ธันวาคม 2557 บริษัทมีเงินลงทุนในบริษัทย่อย มูลค่ารวม 202,238 ล้านบาท
โดยมีสัดส่วนของเงินลงทุนในบริษัทย่อยทั้งหมดคิดเป็นร้อยละ 76.0
ของสินทรัพย์ตามงบการเงินเฉพาะบริษัท

5. ข้อพิพาททางกฎหมาย

บริษัทหรือบริษัทย่อยไม่มีข้อพิพาททางกฎหมายใดๆ
ที่อาจส่งผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงเกินกว่าร้อยละ 5
ของส่วนของผู้ถือหุ้น ณ วันที่ 31 ธันวาคม 2557
รวมทั้งไม่มีคดีที่มีผลกระทบต่อการดำเนินธุรกิจของบริษัทและบริษัทย่อยอย่างมีนัยสำคัญ
และไม่มีคดีความในธุรกิจอื่นที่ไม่ได้เป็นธุรกิจโดยปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

ข้อมูลทั่วไป

ข้อมูลทั่วไปของบริษัท ซีพี ออลล์ จำกัด (มหาชน) : 

บริษัท ซีพี ออลล์ จำกัด (มหาชน) (“บริษัท”) ประกอบธุรกิจหลักประเภทร้านค้าสะดวกซื้อ ภายใต้เครื่องหมายการค้า “7-Eleven” ใช้ชื่อย่อในตลาดหลักทรัพย์แห่งประเทศไทยว่า “CPALL” ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัดเมื่อวันที่ 12 มีนาคม 2542 ทะเบียนเลขที่ 0107542000011

ณ วันที่ 31 ธันวาคม 2557 บริษัทมีทุนจดทะเบียนทั้งสิ้น 8,986,296,048 บาท
เป็นหุ้นสามัญจำนวน 8,986,296,048 หุ้น มูลค่าที่ตราไว้หุ้นละ 1 บาท
โดยมีทุนที่เรียกชำระแล้วจำนวน 8,983,101,348 บาท

สำนักงานใหญ่ตั้งอยู่ที่

  เลขที่ 283 ถนนสีลม แขวงสีลม เขตบางรัก กรุงเทพมหานคร

  โทรศัพท์ 02-677-9000 โทรสาร 02-679-0050

  Homepage : www.cpall.co.th

(1) ข้อมูลนิติบุคคลที่บริษัทถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมด

บริษัท เคาน์เตอร์เซอร์วิส จำกัด 

  ประเภทธุรกิจ : ตัวแทนรับชำระค่าสินค้าและบริการ
  และเป็นนายหน้าประกันชีวิตและประกันวินาศภัย

  เลขทะเบียนบริษัท : 0105537086432

  ที่ตั้งสำนักงานใหญ่ : 119 ชั้น 4-6 ซอยสาทร 5 ถนนสาทรใต้ แขวงทุ่งมหาเมฆ เขตสาทร
  กรุงเทพมหานคร

  Homepage : www.counterservice.co.th

  สัดส่วนการถือหุ้น : ร้อยละ 99.99

  ทุนเรียกชำระแล้ว : 70 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ซีพีแรม จำกัด (เดิมชื่อบริษัท ซี.พี. ค้าปลีกและการตลาด จำกัด)

  ประเภทธุรกิจ : ผลิตและจำหน่ายอาหารสำเร็จรูปและเบเกอรี่

  เลขทะเบียนบริษัท : 0105531097556

  ที่ตั้งสำนักงานใหญ่ : 177 หมู่ที่ 4 ถนนปทุมธานี-ลาดหลุมแก้ว ตำบลระแหง อำเภอลาดหลุมแก้ว
  ปทุมธานี

  Homepage : www.cpram.co.th

  สัดส่วนการถือหุ้น : ร้อยละ 99.99

  ทุนเรียกชำระแล้ว : 600 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ซีพี รีเทลลิงค์ จำกัด (เดิมชื่อบริษัท รีเทลลิงค์ (ไทยแลนด์) จำกัด)

  ประเภทธุรกิจ : จำหน่ายและซ่อมแซมอุปกรณ์ค้าปลีก

  เลขทะเบียนบริษัท : 0105538139521

  ที่ตั้งสำนักงานใหญ่ : 159/30 หมู่ที่ 3 ถนนวิภาวดีรังสิต ตลาดบางเขน เขตหลักสี่
  กรุงเทพมหานคร

  Homepage : www.cpretailink.co.th

  สัดส่วนการถือหุ้น : ร้อยละ 99.99

  ทุนเรียกชำระแล้ว : 20 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท โกซอฟท์ (ประเทศไทย) จำกัด

  ประเภทธุรกิจ : บริการด้านระบบสารสนเทศ

  เลขทะเบียนบริษัท : 0105546003978

  ที่ตั้งสำนักงานใหญ่ : 1 อาคารสิวะดล ชั้น 7 ถนนคอนแวนต์ แขวงสีลม เขตบางรัก
  กรุงเทพมหานคร

  Homepage : www.gosoft.co.th

  สัดส่วนการถือหุ้น : ร้อยละ 99.99

  ทุนเรียกชำระแล้ว : 20 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท เอ็ม เอ เอ็ม ฮาร์ท จำกัด

  ประเภทธุรกิจ : บริการด้านกิจกรรมการตลาด การออกแบบโฆษณา

  เลขทะเบียนบริษัท : 0105546015593

  ที่ตั้งสำนักงานใหญ่ : 313 อาคารซี.พี.ทาวเวอร์ ชั้น 26 ถนนสีลม แขวงสีลม เขตบางรัก
  กรุงเทพมหานคร

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 1 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ไดนามิค แมนเนจเม้นท์ จำกัด

  ประเภทธุรกิจ : บริการด้านโลจิสติกส์ และซื้อขายสินค้าทั่วไป

  เลขทะเบียนบริษัท : 0105546069812

  ที่ตั้งสำนักงานใหญ่ : 119 ชั้น 8 อาคารธาราสาทร ถนนสาทรใต้ แขวงทุ่งมหาเมฆ เขตสาทร
  กรุงเทพมหานคร

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 2 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ศึกษาภิวัฒน์ จำกัด

  ประเภทธุรกิจ : การศึกษา

  เลขทะเบียนบริษัท : 0105547012156

  ที่ตั้งสำนักงานใหญ่ : 20/29 หมู่ที่ 2 ถนนงามวงศ์วาน ตำบลบางเขน อำเภอเมืองนนทบุรี
  นนทบุรี

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 810 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ปัญญธารา จำกัด

  ประเภทธุรกิจ : ฝึกอบรม

  เลขทะเบียนบริษัท : 0125549008181

  ที่ตั้งสำนักงานใหญ่ : 58/5 หมู่ที่ 2 ถนนแจ้งวัฒนะ ตำบลบางตลาด อำเภอปากเกร็ด นนทบุรี

  Homepage : www.panyatara.co.th

  สัดส่วนการถือหุ้น : ร้อยละ 99.99

  ทุนเรียกชำระแล้ว : 1 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ไทยสมาร์ทคาร์ด จำกัด

  ประเภทธุรกิจ : บริการจัดหาเครื่องรับบัตร ให้บริการบันทึกข้อมูลการใช้จ่ายผ่านบัตรเงินสด

  เลขทะเบียนบริษัท : 0105544095999

  ที่ตั้งสำนักงานใหญ่ : 191 อาคารสีลมคอมเพล็กซ์ ชั้น 27 ห้องเลขที่ 2 ถนนสีลม แขวงสีลม
  เขตบางรัก กรุงเทพมหานคร

  Homepage : www.thaismartcard.co.th

  สัดส่วนการถือหุ้น : ร้อยละ 72.64

  ทุนเรียกชำระแล้ว : 1,600 ล้านบาท

  มูลค่าหุ้นที่ตราไว้ : 10 บาทต่อหุ้น

สถาบันการจัดการปัญญาภิวัฒน์

  ประเภทธุรกิจ : สถานศึกษา

  เลขที่ใบอนุญาต : 4/2550

  ที่ตั้งสำนักงานใหญ่ : 85/1 หมู่ที่ 2 ถนนแจ้งวัฒนะ ตำบลบางตลาด อำเภอปากเกร็ด นนทบุรี

  Homepage : www.pim.ac.th

  สัดส่วนการถือหุ้น : ร้อยละ 99.99

  ทุนจากผู้รับใบอนุญาต : 500 ล้านบาท

วิทยาลัยเทคโนโลยีปัญญาภิวัฒน์

  ประเภทธุรกิจ : สถานศึกษา

  เลขที่ใบอนุญาต : 326

  ที่ตั้งสำนักงานใหญ่ : 20/29 หมู่ที่ 2 ถนนงามวงศ์วาน ตำบลบางเขน อำเภอเมืองนนทบุรี
  นนทบุรี

  Homepage : www.panyapiwat.ac.th

  สัดส่วนการถือหุ้น : ร้อยละ 99.99

  ทุนประเดิม : 273 ล้านบาท

บริษัท ทรู จีเอส จำกัด

  ประเภทธุรกิจ : จำหน่ายสินค้าผ่านสื่อต่างๆ

  เลขทะเบียนบริษัท : 0105554069842

  ที่ตั้งสำนักงานใหญ่ : 18 อาคารทรู ทาวเวอร์ ถนนรัชดาภิเษก ห้วยขวาง เขตห้วยขวาง
  กรุงเทพมหานคร

  Homepage : ไม่มี

  สัดส่วนการถือหุ้น : ร้อยละ 10

  ทุนเรียกชำระแล้ว : 240 ล้านบาท

  มูลค่าหุ้นที่ตราไว้ : 100 บาทต่อหุ้น

บริษัท ออลล์ เทรนนิ่ง จำกัด

  ประเภทธุรกิจ : ฝึกอบรมให้กับนิติบุคคลในเครือเดียวกัน

  เลขทะเบียนบริษัท : 0125555006666

  ที่ตั้งสำนักงานใหญ่ : 58/5 หมู่ที่ 2 ถนนแจ้งวัฒนะ ตำบลบางตลาด อำเภอปากเกร็ด นนทบุรี

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 1 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท ออลล์ คอร์ปอเรชั่น จำกัด

  ประเภทธุรกิจ : ธุรกิจลงทุน

  เลขทะเบียนบริษัท : 0105556063400

  ที่ตั้งสำนักงานใหญ่ : 119 อาคารธาราสาทร ถนนสาทรใต้ แขวงทุ่งมหาเมฆ เขตสาทร
  กรุงเทพมหานคร

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 12.5 ล้านบาท

  มูลค่าหุ้นที่ตราไว้ : 10 บาทต่อหุ้น

บริษัท โอเอชที จำกัด

  ประเภทธุรกิจ : ธุรกิจลงทุน

  เลขทะเบียนบริษัท : 0105542017311

  ที่ตั้งสำนักงานใหญ่ : 119 อาคารธาราสาทร ถนนสาทรใต้ แขวงทุ่งมหาเมฆ เขตสาทร
  กรุงเทพมหานคร

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 12.5 ล้านบาท

  มูลค่าหุ้นที่ตราไว้ : 100 บาทต่อหุ้น

บริษัท สยามแม็คโคร โฮลดิ้ง (ประเทศไทย) จำกัด

  ประเภทธุรกิจ : ธุรกิจลงทุน

  เลขทะเบียนบริษัท : 0105544077206

  ที่ตั้งสำนักงานใหญ่ : 119 อาคารธาราสาทร ถนนสาทรใต้ แขวงทุ่งมหาเมฆ เขตสาทร
  กรุงเทพมหานคร

  Homepage : ไม่มี

  สัดส่วนการถือหุ้น : ร้อยละ 99.99

  ทุนเรียกชำระแล้ว : 1,066 ล้านบาท

  มูลค่าหุ้นที่ตราไว้ : 100 บาทต่อหุ้น

บริษัท สยามแม็คโคร จำกัด (มหาชน)

  ประเภทธุรกิจ : ธุรกิจค้าส่งแบบชำระเงินสดและบริการตนเอง

  เลขทะเบียนบริษัท : 0107537000521

  ที่ตั้งสำนักงานใหญ่ : 3498 ชั้น 2 ถนนลาดพร้าว แขวงคลองจั่น เขตบางกะปิ กรุงเทพมหานคร

  Homepage : www.siammakro.co.th

  สัดส่วนการถือหุ้น : ร้อยละ 97.88

  ทุนเรียกชำระแล้ว : 2,400 ล้านบาท

  มูลค่าหุ้นที่ตราไว้ : 0.50 บาทต่อหุ้น

Lotus Distribution Investment Limited

  ประเภทธุรกิจ : ธุรกิจลงทุน

  เลขทะเบียนบริษัท : 297897

  ที่ตั้งสำนักงานใหญ่ : P.O. Box 957, Offshore Incorporations Centre, Road
  Town, Tortola, British Virgin Islands

  Homepage : ไม่มี

  สัดส่วนการถือหุ้น : ร้อยละ 100

  ทุนเรียกชำระแล้ว : 116.2 ล้านเหรียญสหรัฐ

Successor Investments Limited

  ประเภทธุรกิจ : ธุรกิจลงทุน

  เลขทะเบียนบริษัท : 1452125

  ที่ตั้งสำนักงานใหญ่ : 21/F, Far East Finance Centre, 16 Harcourt Road, Hong
  Kong

  Homepage : ไม่มี

  สัดส่วนการถือหุ้น : ร้อยละ 100

  ทุนเรียกชำระแล้ว : 1 เหรียญฮ่องกง

Nanjing Zheng Yi Xin Trading Co., Ltd.

  ประเภทธุรกิจ : ธุรกิจการค้า

  เลขทะเบียนบริษัท : 320100400049729

  ที่ตั้งสำนักงานใหญ่ : 44 Shui Zuo Gang, Gulou District, Nanjing City, PRC

  Homepage : ไม่มี

  สัดส่วนการถือหุ้น : ร้อยละ 100

  ทุนเรียกชำระแล้ว : 10 ล้านเหรียญสหรัฐ

Successor (China) Investments Limited

  ประเภทธุรกิจ : ธุรกิจลงทุน

  เลขทะเบียนบริษัท : 320100400051263

  ที่ตั้งสำนักงานใหญ่ : Movie&TV City, Shiqiu Town, Lishui County, Nanjing
  City, PRC

  Homepage : ไม่มี

  สัดส่วนการถือหุ้น : ร้อยละ 100

  ทุนเรียกชำระแล้ว : 50 ล้านเหรียญสหรัฐ

Albuera International Limited

  ประเภทธุรกิจ : ธุรกิจลงทุน

  เลขทะเบียนบริษัท : 1719885

  ที่ตั้งสำนักงานใหญ่ : P.O.Box 957, Offshore Incorporations Centre, Road
  Town, Tortola,
  British Virgin Islands

  Homepage : ไม่มี

  สัดส่วนการถือหุ้น : ร้อยละ 100

  ทุนเรียกชำระแล้ว : 1 เหรียญสหรัฐ

บริษัท สยามฟูด เซอร์วิส จำกัด

  ประเภทธุรกิจ : ธุรกิจการค้า

  เลขทะเบียนบริษัท : 0105527032739

  ที่ตั้งสำนักงานใหญ่ : 2439 ถนนริมทางรถไฟเก่าสายปากน้ำ แขวงพระโขนง เขตคลองเตย
  กรุงเทพมหานคร

  Homepage : www.siamfoodservices.com

  สัดส่วนการถือหุ้น : ร้อยละ 97.88

  ทุนเรียกชำระแล้ว : 45 ล้านบาท

  มูลค่าหุ้นที่ตราไว้ : 100 บาทต่อหุ้น

บริษัท วีนาสยามฟู้ด จำกัด

  ประเภทธุรกิจ : ธุรกิจการค้า

  เลขทะเบียนบริษัท : 411043002045

  ที่ตั้งสำนักงานใหญ่ : 56 ถนนฟัมหง็อกแถ็ก วาร์ด 6 ดิสทริก 3 โฮจิมินห์ซิติ้ ประเทศเวียดนาม

  Homepage : www.vinasiamfood.com.vn

  สัดส่วนการถือหุ้น : ร้อยละ 97.88

  ทุนเรียกชำระแล้ว : 1.5 ล้านเหรียญสหรัฐ

บริษัท ทเวนตี้โฟร์ ช้อปปิ้ง จำกัด

  ประเภทธุรกิจ : จำหน่ายสินค้าผ่านแคตตาล็อกและธุรกิจอีคอมเมิร์ซ

  เลขทะเบียนบริษัท : 0105557000380

  ที่ตั้งสำนักงานใหญ่ : 119 อาคารธาราสาทร ชั้น 9-10 ถนนสาทรใต้ แขวงทุ่งมหาเมฆ
  เขตสาทร กรุงเทพมหานคร

  Homepage : http://24shopping.co.th

  สัดส่วนการถือหุ้น : ร้อยละ 99.99

  ทุนเรียกชำระแล้ว : 30 ล้านบาท

Nanjing Tianqu Investment Management Co., Ltd.

  ประเภทธุรกิจ : ธุรกิจการลงทุน

  เลขทะเบียนบริษัท : 310115001767940

  ที่ตั้งสำนักงานใหญ่ : Movie & TV City, Shiqiu Town, Lishui County, Nanjing
  City, the People's Republic of China

  Homepage : -

  สัดส่วนการถือหุ้น : ร้อยละ 100

  ทุนเรียกชำระแล้ว : 250 ล้านเรนมินบิ

Nanjing Tech University Pujiang Institute

  ประเภทธุรกิจ : สถาบันอุดมศึกษาเอกชน

  เลขทะเบียนบริษัท : Su Min Zheng Zi No. 010192

  ที่ตั้งสำนักงานใหญ่ : No. 96 Tangfeng Road, Shangfeng Town, Jiangning
  District,

  Nanjing City, the People's Republic of China

  Homepage : http://en.njpji.cn

  สัดส่วนการถือหุ้น : ร้อยละ 100

  ทุนเรียกชำระแล้ว : 50 ล้านเรนมินบิ

บริษัท แม็คโคร อาร์โอเอช จำกัด

  ประเภทธุรกิจ : ให้บริการด้านการบริหารด้านเทคนิค
  และการให้บริการสนับสนุนแก่วิสาหกิจในเครือหรือสาขาของบริษัท

  เลขทะเบียนบริษัท : 0105557153364

  ที่ตั้งสำนักงานใหญ่ : 3498 ชั้น 2 ถนนลาดพร้าว แขวงหัวหมาก เขตบางกะปิ กรุงเทพมหานคร

  Homepage : ไม่มี

  สัดส่วนการถือหุ้น : 97.88

  ทุนเรียกชำระแล้ว : 31.25 ล้านบาท

(2) ข้อมูลบุคคลอ้างอิงอื่นๆ

  นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  อาคารตลาดหลักทรัพย์แห่งประเทศไทย
  เลขที่ 62 ถนนรัชดาภิเษก
  เขตคลองเตย กรุงเทพมหานคร 10110
  โทรศัพท์ :  0-2229-2888 (Call Center)

  เว็บไซด์ : www.tsd.co.th

  ผู้สอบบัญชีของบริษัท

  นายเจริญ ผู้สัมฤทธิ์เลิศ ผู้สอบบัญชีรับอนุญาตเลขที่ 4068

  บริษัท เคพีเอ็มจี ภูมิไชย สอบบัญชี จำกัด

  195 อาคารเอ็มไพร์ทาวเวอร์ ชั้น 50-51 

  ถนนสาทร เขตสาทร กรุงเทพมหานคร

  โทรศัพท์ : 0-2677-2060

  นายทะเบียนหุ้นกู้ ครั้งที่ 1/ 2556

  ธนาคารกรุงเทพ จำกัด (มหาชน)
  สำนักงานใหญ่ อาคารตรีทิพย์ ชั้น 1

  เลขที่ 333 ถนนสีลม เขตบางรัก กรุงเทพมหานคร 10500

  โทรศัพท์ 02-626-4531

  นายทะเบียนหุ้นกู้ ครั้งที่ 1 2 และ 3/ 2557

  ธนาคารกรุงไทย จำกัด (มหาชน)

  เลขที่ 977/3 อาคารเอส.เอ็ม ทาวเวอร์ ชั้น 4

  ถนนพหลโยธิน แขวงสามเสนใน เขตพญาไท กรุงเทพมหานคร 10400

  โทรศัพท์ 02-298-0821 ต่อ 108

ข้อมูลที่สำคัญอื่น

สรุปข้อมูลเกี่ยวกับโครงการสะสมหุ้นสำหรับพนักงาน (Employee Joint Investment Program – EJIP) ครั้งที่ 2 

บริษัท ซีพี ออลล์ จำกัด (มหาชน) และบริษัทย่อย
มีนโยบายให้พนักงานได้มีส่วนร่วมในความเป็นเจ้าของบริษัท
เพื่อสร้างแรงจูงใจให้พนักงานมีความจงรักภักดีต่อองค์กร
และมุ่งมั่นที่จะทำงานเพื่อเติบโตไปพร้อมกับองค์กร จึงได้จัดตั้งโครงการสะสมหุ้นสำหรับพนักงาน
Employee Joint Investment Program (EJIP) ครั้งที่ 2 โดยมีหลักเกณฑ์ดังนี้

1.  ลักษณะโครงการ

เป็นโครงการสำหรับบริษัทจดทะเบียนในตลาดหลักทรัพย์แห่งประเทศไทย
เพื่อสนับสนุนให้พนักงานมีการลงทุนแบบสะสมหุ้นของบริษัทที่ตนทำงานอยู่เป็นรายงวด (เช่น
รายเดือน หรือรายไตรมาส) ตามความสมัครใจด้วยหลักการเฉลี่ยต้นทุน (Dollar Cost
Average)

2.  รูปแบบโครงการ

+-----------------+----------------------------------------------------+
| หลักทรัพย์ที่ทำการซื้อ | หุ้นสามัญ CPALL ที่ทำการซื้อขายในตลาดหลักทรัพย์              |
+-----------------+----------------------------------------------------+
| ความถี่ในการลงทุน  | เป็นรายเดือนระบุวันที่แน่นอน                              |
+-----------------+----------------------------------------------------+
| จำน             | พนักงาน: ร้อยละ 5 หรือ 7 ของเงินเดือนพนักงาน             |
| วนเงินที่ลงทุนต่อครั้ง | (ตามแต่พนักงานจะเลือก)                                |
|                 |                                                    |
| (ต่อพนักงาน 1 คน) |                                                    |
+-----------------+----------------------------------------------------+
|                 | บริษัท: สมทบเพิ่มร้อยละ 80 ของเงินที่พนักงานสะสมแต่ละเดือน    |
+-----------------+----------------------------------------------------+
| ระยะเวลาโครงการ | 1 กรกฎาคม 2555 – 30 มิถุนายน 2560 (รวม 5 ปี)          |
+-----------------+----------------------------------------------------+
| วิธีการชำระราคา   | ซื้อ – หักจากเงินเดือนพนักงานและเงินสมทบของบริษัท           |
+-----------------+----------------------------------------------------+
|                 | ขาย – โอนเงินเข้าบัญชีธนาคารของพนักงาน                  |
+-----------------+----------------------------------------------------+
| การสั่งซื้อหลักทรัพย์  | สั่งซื้อหลักทรัพย์จากบริษัทหลักทรัพย์คู่สัญ                       |
|                 | ญาเป็นไปโดยอัตโนมัติตามสัญญาที่พนักงานทำไว้กับบริษัทหลักทรัพย์นั้นๆ |
+-----------------+----------------------------------------------------+
| การส่งมอบหลักทรัพย์ | บร                                                 |
|                 | ิษัทหลักทรัพย์จะเปิดบัญชีซื้อขายหลักทรัพย์ในชื่อของพนักงานแต่ละบุคคล |
|                 | หลังจากการซื้อหลักทรัพย์เสร็จสมบูรณ์แล้ว                     |
|                 | หลักทรัพย์จะถูกโอนเข้าบัญชีของพนักงานนั้นๆ                   |
+-----------------+----------------------------------------------------+
| ผลป             | เงินปันผล (Dividend Gain)                            |
| ระโยชน์ในหลักทรัพย์ | จะตกกับพนักงานในฐานะเจ้าของหลักทรัพย์โดยตรง              |
+-----------------+----------------------------------------------------+
|                 | ผลประโยชน์ในด้านราคา (Capital Gain)                  |
|                 | จะตกแก่พนักงานเมื่อพนักงานมีสิทธิในการขายหลักทรัพย์           |
+-----------------+----------------------------------------------------+
|                 | พนักงานสามารถใช้สิทธิอื่นๆ ในหุ้นที่พนักงานถือครอง อาทิ         |
|                 | สิทธิในการจองหุ้นเพิ่มทุน (Rights Issue) ใบสำคัญแสดงสิทธิ    |
|                 | (Warrant) การเข้าประชุมผู้ถือหุ้น (Shareholders’ Meeting) |
+-----------------+----------------------------------------------------+
| การขายหลักทรัพย์   | พนักงานสามารถขายได้ตามระยะเวลาที่ทำสัญญาไว้กับบริษัท        |
+-----------------+----------------------------------------------------+
| ภาษีที่เกี่ยวข้อง     | พ                                                  |
|                 | นักงานต้องเสียภาษีเงินได้บุคคลธรรมดาสำหรับจำนวนที่บริษัทสมทบให้ |
+-----------------+----------------------------------------------------+
|                 | บริษัทสามารถ                                         |
|                 | หักลดหย่อนภาษีเงินได้นิติบุคคลจากจำนวนเงินที่สมทบให้กับพนักงานได้ |
|                 | เพราะถือเป็นการจ่ายค่าตอบแทนให้กับพนักงาน                 |
+-----------------+----------------------------------------------------+

3.  คุณสมบัติของพนักงานที่เข้าร่วมโครงการ

เป็นพนักงานของบริษัทและบริษัทย่อยในประเทศไทย
ตั้งแต่ระดับผู้ช่วยผู้จัดการแผนกหรือเทียบเท่าขึ้นไป (ไม่รวมกรรมการบริษัทและที่ปรึกษา)
ที่มีอายุการทำงานนับจนถึงวันเริ่มจ่ายเงินสะสมไม่น้อยกว่า 3 ปี

 

สรุปสาระสำคัญของสัญญาให้ใช้สิทธิ (Area License Agreement) ระหว่างบริษัทกับ 7-Eleven, Inc. (“สัญญาให้ใช้สิทธิ”) และ สัญญาเกี่ยวกับการให้ความยินยอมในการเสนอขายหุ้นต่อประชาชนและการแก้ไขเพิ่มเติมสัญญาให้ใช้สิทธิ (IPO CONSENT AGREEMENT AND THIRD AMENDMENT TO AREA LICENSE AGREEMENT) ระหว่างบริษัท และ CPG และ 7-Eleven, Inc. (“สัญญาให้ความยินยอม”) 

บริษัทได้ทำสัญญาให้ใช้สิทธิกับ 7-Eleven, Inc. (เดิมชื่อ "The Southland Corporation")
เมื่อวันที่ 7 พฤศจิกายน 2531
โดยบริษัทได้รับสิทธิในการดำเนินธุรกิจค้าปลีกประเภทร้านค้าสะดวกซื้อภายใต้เครื่องหมายการค้า
“7-Eleven” ในประเทศไทย ภายใต้สัญญาดังกล่าว 7-Eleven, Inc.
ให้สิทธิแก่บริษัทแต่เพียงผู้เดียว (Exclusive Right) ในการใช้ระบบ 7-Eleven
เครื่องหมายการค้า และความลับทางการค้าเพื่อประกอบกิจการ หรือให้สิทธิช่วงเป็นรายๆ
ไปในประเทศไทย พร้อมกับมีสิทธิในลักษณะไม่ใช่การให้สิทธิแต่เพียงผู้เดียว (Non-Exclusive
Right) ในการใช้เครื่องหมายการค้าย่อย (Ancillary Trademarks) ต่างๆ ของ
7-Eleven, Inc. รวมถึง การรับบริการเกี่ยวกับการฝึกอบรม
ความช่วยเหลือทางด้านเทคนิคต่างๆ ตามข้อตกลง
และเงื่อนไขในสัญญาโดยบริษัทได้ตกลงที่จะจ่ายค่าตอบแทนให้แก่ 7-Eleven, Inc.
ในรูปของค่าสิทธิ License Royalty
เป็นรายเดือนโดยคิดตามอัตราส่วนร้อยละต่อยอดขายรวมรายเดือนตามรายละเอียดที่ระบุไว้ในสัญญา

นอกเหนือจากที่กล่าวมาแล้ว
สัญญาดังกล่าวมีเงื่อนไขที่บริษัทจะต้องปฏิบัติตามข้อตกลงและเงื่อนไขในสัญญาในสาระสำคัญดังนี้

1.
บริษัทต้องดำรงจำนวนร้านค้าที่เปิดดำเนินการขั้นต่ำไม่น้อยกว่าอัตราส่วนร้อยละหรือจำนวนร้านค้าที่กำหนดไว้และตามเงื่อนไขในสัญญาตลอดอายุสัญญานี้
หากบริษัทไม่สามารถดำเนินการดังกล่าวได้ 7-Eleven, Inc.
จะมีสิทธิเข้าเป็นผู้ประกอบกิจการร้านค้านั้นเอง หรือให้สิทธิกับบุคคลอื่นเพื่อดำเนินการ
โดยไม่ถือเป็นการผิดสัญญากับบริษัท (ณ สิ้นปี 2557 มีร้าน 7-Eleven ทั่วประเทศจำนวน 8,127
สาขา ซึ่งสูงกว่าจำนวนร้านขั้นต่ำที่ต้องดำรงไว้ตามสัญญา)

2. บริษัทจะไม่โอนสิทธิตามสัญญานี้ไม่ว่าทั้งหมดหรือบางส่วน
โดยปราศจากความยินยอมเป็นลายลักษณ์อักษรของ 7-Eleven, Inc.

3. บริษัทจะไม่ออกหุ้นเพิ่ม หรือหลักทรัพย์ ตราสารอื่นใดที่สามารถเปลี่ยนแปลงเป็นหุ้น
หรือโอนหุ้นหรือผลประโยชน์ในหุ้น โดยปราศจากความยินยอมของ 7-Eleven, Inc.

4. บริษัทต้องชดใช้ค่าเสียหาย และปกป้อง 7-Eleven, Inc. จากการถูกเรียกค่าเสียหาย
ค่าปรับ ความรับผิด (รวมทั้งความรับผิดตามกฎหมายแรงงาน) การฟ้องร้อง
และในบรรดาค่าใช้จ่ายอื่นๆ ที่เกิดขึ้นตามเงื่อนไขที่ระบุไว้ในสัญญา

5. บริษัทจะต้องดำเนินการที่จำเป็นเพื่อปกป้อง Goodwill และชื่อเสียงทางเครื่องหมายการค้า
หากไม่ดำเนินการบริษัทตกลงที่จะจ่ายค่าเสียหายที่เกิดขึ้นให้แก่ 7-Eleven, Inc.
คำนวณตามยอดขายรวมรายเดือนตามรายละเอียดที่ระบุไว้ในสัญญาระหว่างที่บริษัททำผิด
หรืออยู่ในระหว่างกระบวนการพิจารณาทางศาล หรืออนุญาโตตุลาการ

6. ในกรณีที่หลักทรัพย์ของบริษัทไม่ได้จดทะเบียนซื้อขายในตลาดหลักทรัพย์
ถ้าบริษัทได้รับคำเสนอซื้อกิจการหรือกรรมสิทธิ์ในทรัพย์สิน และยอมรับข้อเสนอนั้น บริษัทต้องให้
7-Eleven, Inc. ใช้สิทธิพิจารณาซื้อก่อนภายใต้ข้อเสนอเดียวกัน โดย 7-Eleven, Inc.
สามารถใช้สิทธินี้ได้ภายใน 60 วัน หลังจากได้รับแจ้งจากบริษัท ในกรณีที่ 7-Eleven, Inc.
ไม่ใช้สิทธิดังกล่าว บริษัทมีสิทธิที่จะขายกิจการ
หรือกรรมสิทธิ์ในทรัพย์สินดังกล่าวให้แก่บุคคลเสนอซื้อได้ โดยบริษัทมีหน้าที่ (ก)
โอนสิทธิตามส่วนของสัญญานี้ให้แก่ผู้เสนอซื้อ และชดใช้ค่าเสียหายที่อาจมีขึ้นต่อ 7-Eleven, Inc.
(ข) ชำระเงินใดๆ ที่ค้างชำระอยู่ แก่ 7-Eleven, Inc. จนครบถ้วน และ (ค)
ดำเนินการให้ผู้เสนอซื้อดำเนินการตามเงื่อนไขที่ระบุไว้ในสัญญา

สัญญาดังกล่าวไม่ได้กำหนดเวลาสิ้นสุดไว้แน่นอนแต่อาจสิ้นผลหากมีการผิดสัญญาของคู่สัญญา
ซึ่งรวมถึงในกรณีหนึ่งกรณีใดดังต่อไปนี้

(1) บริษัทปฏิบัติผิดสัญญา ไม่ชำระเงินตามกำหนด และมิได้แก้ไขภายใน 30 วันนับแต่วันที่
7-Eleven, Inc. ได้แจ้งมายังบริษัท ในกรณีดังกล่าว สัญญานี้จะถูกยกเลิกทันที โดย 7-Eleven,
Inc. ไม่ต้องแจ้งเป็นลายลักษณ์อักษรอีก

(2) 7-Eleven, Inc. มีสิทธิยกเลิกสัญญานี้ในกรณีต่อไปนี้ (ก) บริษัทได้ยื่นขอล้มละลาย
พิทักษ์ทรัพย์หรือปรับโครงสร้างองค์กร หรือในกรณีอื่นใดที่คล้ายคลึงกัน (ข) บริษัทถูกฟ้องล้มละลาย
และมิได้มีการยกเลิกฟ้องในระยะเวลาที่กำหนดในสัญญา (ค) 7-Eleven, Inc.
เห็นว่าบริษัทไม่สามารถชำระหนี้ได้ตามกำหนด (ง) บริษัทโอนสิทธิเพื่อประโยชน์ของเจ้าหนี้
หรือไม่สามารถจ่ายค่าสิทธิ (License Royalty) ได้ เนื่องจากเกิดเหตุสุดวิสัยเกินกว่า 180 วัน
(จ) หน่วยงานราชการในประเทศไทยไม่อนุมัติการโอนเงินออกนอกประเทศให้ 7-Eleven, Inc.
หรือหน่วยงานราชการไม่อนุมัติให้เครื่องหมายการค้าของ 7-Eleven, Inc. สามารถใช้ได้
ในกรณีที่เครื่องหมายการค้าของ 7-Eleven, Inc. ไม่สามารถใช้ได้ในประเทศไทย
คู่สัญญาจะตกลงให้ใช้เครื่องหมายการค้าใหม่ หรือ 7-Eleven, Inc. อาจเลือกยกเลิกสัญญานี้ก็ได้

(3) บริษัทมีสิทธิยกเลิกสัญญานี้ในกรณีที่ 7-Eleven, Inc.
ผิดสัญญาอย่างเป็นนัยสำคัญเป็นเวลาติดต่อกัน 30 วัน หลังจากที่บริษัทได้แจ้งไปยัง 7-Eleven,
Inc. โดยบริษัทยังคงมีหน้าที่ ที่ต้องแสดงเจตนาเลิกสัญญาไปยัง 7-Eleven Inc. และ
ปฏิบัติตามเงื่อนไขบางประการตามที่ระบุไว้ในสัญญา

เมื่อสัญญานี้สิ้นสุดลงไม่ว่าด้วยเหตุผลใดก็ตาม ยกเว้นสัญญานี้ถูกยกเลิกโดยบริษัทเพราะ 7-Eleven,
Inc. ปฏิบัติผิดสาระสำคัญของสัญญา 7-Eleven, Inc. มีสิทธิเลือกซื้อสินค้า อุปกรณ์ ที่ดิน
สิ่งปลูกสร้าง หรือทรัพย์สินต่างๆ ตลอดจนบริษัทต้องโอนใบอนุญาตต่างๆ ให้แก่ 7-Eleven, Inc.
โดยบริษัทต้องรับผิดชอบชำระค่าใช้จ่ายภาษี และค่าธรรมเนียมในการโอนทรัพย์สินต่างๆ
รวมทั้งหยุดใช้เครื่องหมายการค้า ความลับทางการค้า และระบบ 7-Eleven
และต้องคืนหรือทำลายความลับทางการค้าทั้งหมด รวมทั้งคู่มือ และสำเนาเอกสารต่างๆ
ตามคำสั่งของ 7-Eleven, Inc.

ยกเว้นสัญญานี้ถูกยกเลิกโดยบริษัท เพราะ 7-Eleven, Inc. ปฏิบัติผิดสาระสำคัญของสัญญา บริษัท
และบุคคลที่เกี่ยวข้องกับบริษัทโดยทางตรง โดยทางอ้อม
รวมถึงตัวแทนผู้ถือหุ้นจะต้องไม่ดำเนินธุรกิจด้านร้านค้าสะดวกซื้อเป็นระยะเวลา 7 ปี
หลังจากสัญญานี้สิ้นสุดลงในประเทศสหรัฐอเมริกา หรือประเทศใดๆ ในโลกที่ 7-Eleven, Inc.
ดำเนินธุรกิจเอง ให้แฟรนไชส์หรือให้สิทธิอยู่ เว้นแต่กรณีที่ 7-Eleven, Inc. หรือบุคคลที่
7-Eleven, Inc. แต่งตั้งมอบหมายไม่ใช้สิทธิเข้าซื้อกิจการต่อจากบริษัท

ในสัญญาให้ใช้สิทธิยังกำหนดว่า หากบริษัทจะทำการขายหุ้นต่อประชาชนหรือบุคคลใดๆ
โดยนำหุ้นเข้าจดทะเบียนซื้อขายในตลาดหลักทรัพย์ บริษัทจะต้องแจ้งให้ 7-Eleven, Inc.
ทราบโดยทันทีถึงเงื่อนไข ข้อเสนอ รวมถึงข้อมูลที่เกี่ยวข้องทั้งหมด โดย 7-Eleven, Inc.
ตกลงที่จะอนุญาตตามข้อเสนอดังกล่าวภายใต้เงื่อนไขบางประการ รวมถึงเงื่อนไขที่ว่า ณ
เวลาที่เสนอขายหุ้น จำนวนหุ้นที่เสนอขายต้องไม่เกินกว่าร้อยละ 49 ของทุนจดทะเบียน
ซึ่งการออกและเสนอขายหุ้นในครั้งนี้ได้รับอนุญาตจาก 7-Eleven, Inc. โดยครบถ้วนถูกต้องแล้ว
ตามข้อตกลงและเงื่อนไขในสัญญาให้ความยินยอม ซึ่งมีสาระสำคัญโดยย่อ ดังนี้

ตามข้อกำหนดของสัญญาให้ใช้สิทธิข้างต้น 7-Eleven, Inc.
ตกลงให้ความยินยอมต่อการเสนอขายหุ้นต่อประชาชน
รวมถึงการนำหุ้นเข้าจดทะเบียนซื้อขายในตลาดหลักทรัพย์ในครั้งนี้โดยการเข้าทำสัญญาให้ความยินยอมกับบริษัท
และ CPG เมื่อวันที่ 20 สิงหาคม 2546 พร้อมกับการให้ความยินยอม บริษัทและ 7-Eleven,
Inc. ยังได้มีการตกลงแก้ไขสาระสำคัญบางประการในสัญญาให้ใช้สิทธิ รวมถึง CPG
ได้ตกลงที่จะเข้าผูกพันตามข้อตกลงในสัญญาให้ความยินยอม โดยมีสาระสำคัญโดยย่อ ดังนี้

ในการเข้าทำสัญญาให้ความยินยอมดังกล่าว บริษัท และ CPG ได้ให้คำรับรองและสัญญาต่อ
7-Eleven, Inc. ในเรื่องต่างๆ ซึ่งรวมถึง (ก) หุ้นทั้งหมดของบริษัทและของ CPG
จะมิได้อยู่หรือถูกให้เป็นหลักประกันหนี้ จำนำ หรือก่อให้เกิดภาระผูกพันใดๆ
เว้นแต่จะได้รับความยินยอมเป็นลายลักษณ์อักษรจาก7-Eleven, Inc. ก่อน (ข) บริษัท และ CPG
ตกลงที่จะไม่เข้าทำสัญญาใดๆ ซึ่งจะเป็นเหตุให้เป็นการปฏิบัติผิดสัญญาให้ความยินยอมฉบับนี้
หรือในทางกลับกันจะส่งผลให้การปฏิบัติตามสัญญาให้ความยินยอมฉบับนี้มีผลเป็นการปฏิบัติผิดสัญญาใดๆ
ดังกล่าว (ค) ตลอดอายุของสัญญาให้ใช้สิทธิ CPG จะดำรงไว้ซึ่งอำนาจในการแต่งตั้ง
และอำนาจควบคุมจำนวนกรรมการข้างมากของบริษัท หากไม่สามารถดำเนินการได้ CPG
ตกลงที่จะซื้อหุ้นของบริษัทในจำนวนที่จะทำให้ CPG เป็นผู้ถือหุ้นมากกว่าร้อยละ 50
ของหุ้นที่ออกและจำหน่ายแล้วทั้งหมดของบริษัท

นอกเหนือจากการให้คำรับรองและสัญญาดังกล่าว
คู่สัญญาได้ตกลงแก้ไขเปลี่ยนแปลงเงื่อนไขและข้อตกลงตามสัญญาให้ใช้สิทธิบางข้อ
โดยสาระสำคัญของส่วนที่ได้แก้ไขสรุปได้ดังนี้

(1) บริษัท และ CPG รับทราบและเข้าใจว่าการที่ 7-Eleven, Inc.
    ได้ให้ใช้สิทธิในเครื่องหมายการค้าและสิทธิอื่นแก่บริษัทตามสัญญาให้ใช้สิทธิ
    เนื่องจากความเชื่อมั่นในความสามารถทางธุรกิจ ทางการเงิน และชื่อเสียงของบริษัท CPG
    และกลุ่มผู้ถือหุ้นของบริษัทและ CPG ดังนั้น CPG และบุคคลที่เกี่ยวข้อง รวมถึงบริษัทร่วมของ
    CPG (ตามรายละเอียดในสัญญา) ตกลงที่จะไม่โอน ขาย จำนำ ก่อภาระผูกพัน
    หรือจำหน่ายไปโดยประการใด
    ซึ่งหุ้นหรือผลประโยชน์ไม่ว่าทางตรงหรือทางอ้อมในหุ้นของบริษัทหรือทรัพย์สินทั้งหมดหรือในสัดส่วนที่สำคัญของบริษัท
    โดยไม่ได้รับความยินยอมจาก 7-Eleven, Inc. แต่ไม่รวมถึงการโอน ขาย จำนำ
    ก่อภาระผูกพัน หรือจำหน่ายไปซึ่งหุ้นของบริษัทโดย CPG หรือบริษัทร่วมของ CPG หาก CPG
    ยังคงถือหุ้นในบริษัทไม่ว่าทางตรงหรือทางอ้อมเกินกว่าจำนวน 157,500,000 หุ้น (ณ
    ราคาพาร์ 10 บาท) และดำรงไว้ซึ่งอำนาจในการแต่งตั้ง
    และอำนาจควบคุมจำนวนกรรมการข้างมากของบริษัท ทั้งนี้ CPG หรือบริษัทร่วมของ CPG
    จะต้องแจ้งการโอน ขาย จำนำ ก่อภาระผูกพันในหุ้นดังกล่าวข้างต้นให้ 7-Eleven, Inc.
    ทราบล่วงหน้าไม่น้อยกว่า 30 วัน

(2) ภายหลังการเสนอขายหุ้นต่อประชาชนในแต่ละครั้ง CPG
    จะถือหุ้นในบริษัทไม่ว่าโดยทางตรงหรือทางอ้อมไม่น้อยกว่าจำนวน 157,500,000 หุ้น (ณ
    ราคาพาร์ 10 บาท)

(3) ตราบเท่าที่หลักทรัพย์ของบริษัทเป็นหลักทรัพย์จดทะเบียนซื้อขายในตลาดหลักทรัพย์ หาก CPG
    ได้รับข้อเสนอซื้อหุ้นของบริษัทที่ตนถือจากบุคคลอื่นและประสงค์จะขายหุ้นดังกล่าว และ
    7-Eleven, Inc. พิจารณาเห็นว่าการขายหุ้นดังกล่าวจะทำให้ CPG และบริษัทร่วม
    (ตามรายละเอียดในสัญญา) สูญเสียอำนาจการควบคุมบริษัท CPG
    จะต้องเสนอขายหุ้นดังกล่าวให้ 7-Eleven, Inc. ก่อน
    ภายใต้ข้อเสนอเดียวกันกับที่บุคคลอื่นเสนอแก่ CPG
    โดยจะต้องดำเนินการตามขั้นตอนที่ระบุในสัญญา

(4) บริษัทจะไม่ขาย โอน จำนอง จำนำ ก่อภาระผูกพัน
    หรือจำหน่ายไปโดยประการอื่นใดซึ่งทรัพย์สินทั้งหมดหรือในสัดส่วนที่สำคัญของบริษัท รวมถึง
    ผลประโยชน์ทางตรงและทางอ้อมในทรัพย์สินดังกล่าว โดยไม่ได้รับความยินยอมจาก
    7-Eleven, Inc.
    เว้นแต่เป็นการจำหน่ายสินค้าหรือการให้บริการในทางการค้าปกติของบริษัท

(5) ภาระหน้าที่ของบริษัทกรณีที่สัญญาให้ใช้สิทธิสิ้นสุดลงมีการแก้ไขเปลี่ยนแปลงโดยมีสาระสำคัญดังนี้

(1) หากสัญญาให้ใช้สิทธิสิ้นสุดลงไม่ว่าด้วยเหตุผลใดก็ตาม และ 7-Eleven, Inc.
    ไม่ใช้สิทธิที่จะซื้อสินค้า อุปกรณ์ ที่ดิน สิ่งปลูกสร้าง หรือทรัพย์สินต่างๆ
    ที่ใช้ในการประกอบกิจการของบริษัท บริษัทตกลงที่จะหยุดใช้
    รวมถึงดำเนินการให้บุคคลที่เกี่ยวข้อง (ตามรายละเอียดในสัญญา) หยุดใช้เครื่องหมายการค้า
    ความลับทางการค้า และระบบ 7-Eleven รวมถึง เอกสารที่มีลิขสิทธิที่เกี่ยวข้องอื่นๆ
    คืนหรือทำลายตามคำสั่งของ 7-Eleven, Inc. ซึ่งความลับทางการค้าทั้งหมด รวมทั้งคู่มือ
    (โดยบริษัทจะต้องรับผิดชอบชำระค่าใช้จ่ายต่างๆ ที่เกิดขึ้น) และสำเนาเอกสารต่างๆ
    และดำเนินการอื่นใดตามที่ระบุไว้ในสัญญา

(2) หากสัญญาให้ใช้สิทธิสิ้นสุดลง
    เพราะบริษัทปฏิบัติผิดสัญญาให้ใช้สิทธิไม่ว่าด้วยเหตุหนึ่งเหตุใดตามที่กล่าวในสรุปสาระสำคัญของสัญญาให้ใช้สิทธิข้างต้น
    หรือมีเหตุเลิกสัญญาที่ระบุไว้ในสัญญาให้ความยินยอมที่ได้สรุปไว้ย่อหน้าถัดไป บริษัท
    จะต้องรับผิดชำระค่าเสียหาย (Liquidated Damages) ให้แก่ 7-Eleven, Inc.
    ในอัตราดังนี้ (ก) ในกรณีที่ 7-Eleven, Inc. ไม่ใช้สิทธิในการซื้อทรัพย์สินทั้งหมดของบริษัท
    ให้ชำระค่าเสียหายเป็นจำนวนเท่ากับ 10 เท่าของค่าสิทธิรายปีถัวเฉลี่ยภายในรอบระยะเวลา
    12 เดือนก่อนหน้า (ข) ในกรณีที่ 7-Eleven, Inc.
    ใช้สิทธิในการซื้อทรัพย์สินทั้งหมดของบริษัท ให้ชำระค่าเสียหายเป็นจำนวนเท่ากับ 3
    เท่าของค่าสิทธิรายปีถัวเฉลี่ยภายในรอบระยะเวลา 12 เดือนก่อนหน้า
    ทั้งนี้การคิดคำนวณค่าเสียหายดังกล่าวข้างต้น ไม่ตัดสิทธิ 7-Eleven, Inc.
    ที่จะเรียกค่าเสียหายตามที่กฎหมายหรือสัญญากำหนดไว้

นอกเหนือไปจากเหตุที่อาจทำให้สัญญาสิ้นสุดลงตามที่กล่าวในสัญญาให้ใช้สิทธิสัญญาให้ความยินยอมยังกำหนดให้เหตุต่อไปนี้ถือเป็นการผิดสัญญาให้ใช้สิทธิในสาระสำคัญ
(ก) บริษัทหรือ CPG
ผิดคำรับรองที่สำคัญในสัญญาให้ความยินยอมหรือที่เกี่ยวกับการเสนอขายหลักทรัพย์ต่อประชาชนในครั้งนี้
(ข) บริษัทหรือ CPG ปฏิบัติผิดข้อตกลง เงื่อนไข หรือสัญญาต่างๆ ในสาระสำคัญ
ซึ่งรวมถึงการดำรงสัดส่วนการถือหุ้นภายหลังการเสนอขายหุ้นต่อประชาชนไม่ว่าโดยทางตรงหรือทางอ้อมในบริษัทไม่น้อยกว่า
157,500,000 หุ้น (ณ ราคาพาร์ 10 บาท) และการที่ CPG ไม่ดำรงไว้ซึ่งอำนาจในการแต่งตั้ง
และอำนาจควบคุมจำนวนกรรมการข้างมากของบริษัท และ CPG ไม่สามารถซื้อหุ้นเพิ่มจนทำให้ CPG
ถือหุ้นมากกว่าร้อยละ 50 ของหุ้นที่ออกและจำหน่ายแล้วทั้งหมดของบริษัท ในกรณีดังกล่าว
7-Eleven, Inc. ตกลงจะส่งหนังสือบอกกล่าวระบุถึงเหตุผิดสัญญาให้แก่บริษัทและ CPG
หากการผิดสัญญาดังกล่าวสามารถเยียวยาแก้ไขได้
บริษัทจะต้องดำเนินการแก้ไขเหตุดังกล่าวให้เป็นที่พอใจของ 7-Eleven, Inc. ภายในระยะเวลา
30 วัน (อย่างไรก็ตาม 7-Eleven, Inc. อาจจะกำหนดระยะเวลาดังกล่าวให้น้อยลงได้)
ในกรณีที่บริษัทไม่สามารถดำเนินการแก้ไขได้ภายในระยะเวลาที่กำหนดไว้ 7-Eleven, Inc.
จะมีสิทธิดำเนินการอย่างใดอย่างหนึ่งดังต่อไปนี้ (ก) เลิกสัญญาให้ใช้สิทธิ (ข)
เพิ่มค่าสิทธิรายเดือนของร้านค้าที่ได้รับอนุญาตให้ใช้เครื่องหมายการค้าในอัตราที่เท่ากับอัตราที่ใช้สำหรับการให้ใช้สิทธิแก่ผู้ขอรับสิทธิรายใหม่
(ค) กำหนดให้บริษัทและ CPG (หาก CPG ยังมีฐานะเป็น Controlling Principal
ตามความหมายในสัญญาให้ความยินยอม) เข้าทำสัญญาให้ใช้สิทธิฉบับใหม่
ซึ่งจะมีข้อกำหนดและเงื่อนไขที่แตกต่างไปจากเดิม รวมถึงการคิดค่าสิทธิ
และค่าใช้จ่ายในการโฆษณาที่เพิ่มสูงขึ้น และ (ง) แต่งตั้งตัวแทนของ 7-Eleven, Inc.
เข้าดำรงตำแหน่งกรรรมการของบริษัท

สัญญาให้ความยินยอมอยู่ภายใต้บังคับและการตีความของกฎหมายแห่งรัฐเท็กซัส
ประเทศสหรัฐอเมริกา

สรุปสาระสำคัญของสัญญาอื่นๆ

(1) สัญญาบริหารร้านค้าเซเว่นอีเลฟเว่นสโตร์ (Franchise Type A)

+----------------+---+---------------------------------------------------+
| คู่สัญญา          | : | บริษัท ซีพี ออลล์ จำกัด (มหาชน) (“บริษัท”) และ ผู้ดำเนินการ  |
+----------------+---+---------------------------------------------------+
| อายุสัญญา        | : | มีอายุไม่เกิน 10 ปี                                    |
|                |   | ขึ้นอยู่กับเงื่อ                                         |
|                |   | นไขและอายุสัญญาฉบับเดิมก่อนเปลี่ยนประเภทของร้านแฟรนไชส์จาก |
|                |   | Type A เดิม มาเป็น Type A ปัจจุบัน                     |
|                |   | โดยบริษัทให้ต่อสัญญาได้คราวละ 5 ปี                       |
|                |   | ทั้งนี้ขึ้นอยู่กับเงื่อนไขในแต่ละคราว                         |
|                |   | เว้นแต่มีการบอกเลิกสัญญาตามที่ระบุในสัญญา                  |
+----------------+---+---------------------------------------------------+
| ค่าธรร          | : | ค่าธรรมเนียมแรกเข้า ถูกกำหนดไว้เป็นจำนวนเงินที่แน่นอน       |
| มเนียมเข้าทำสัญญา |   |                                                   |
+----------------+---+---------------------------------------------------+
| ค่า             | : | ผู้ดำเนินการจะได้รับค่าตอ                               |
| ตอบแทนการบริหาร |   | บแทนจากการบริหารงานตามสูตรการคำนวณที่บริษัทกำหนดในรูปแบบ |
|                |   | Type A                                            |
+----------------+---+---------------------------------------------------+
| เงื่อนไขอื่นๆ      | : | (1) ผู้ดำเนินการตกลงเข                               |
| ที่สำคัญ          |   | ้ารับเป็นผู้บริหารร้านค้าของบริษัทโดยผู้ดำเนินการต้องบริหารร้านค้า |
|                |   |     ภายใต้ระบบ 7-Eleven เท่านั้น                      |
|                |   |                                                   |
|                |   | (2) บริษัทให้ความช่วยเหลือด้านเทคนิคและเทคนิคทางการค้า     |
|                |   |                                                   |
|                |   | (3) ผู้ดำเนินการจะไม่ทำการโอนสิทธิตามสัญญานี้ให้แก่บุคคลใดๆ   |
|                |   |                                                   |
|                |   |    โดยปราศจากความยินยอมเป็นลายลักษณ์อักษรล่วงหน้าจากบริษัท |
|                |   |                                                   |
|                |   | (                                                 |
|                |   | 4) บริษัทมีสิทธิบอกเลิกสัญญากรณีผู้ดำเนินการปฏิบัติผิดเงื่อนไขสัญญา |
+----------------+---+---------------------------------------------------+

(2) สัญญาดำเนินการบริหารร้านเซเว่นอีเลฟเว่นสโตร์ (Franchise Type B)

  --------------------- --- ----------------------------------------------------------------------
  คู่สัญญา                 :   บริษัท ซีพี ออลล์ จำกัด (มหาชน) (“บริษัท”) และ ผู้ดำเนินการ

  อายุสัญญา               :   6 ปีนับจากวันเริ่มบริหารงานร้านค้า เว้นแต่มีการบอกเลิกสัญญาตามที่ระบุในสัญญา

  ค่าธรรมเนียมเข้าทำสัญญา   :   ค่าธรรมเนียมแรกเข้าถูกกำหนดไว้เป็นจำนวนเงินที่แน่นอน

  ค่าตอบแทนการบริหาร      :   ผู้ดำเนินการจะได้รับค่าตอบแทนจากการบริหารงานตามสูตรการคำนวณที่บริษัทกำหนดในรูปแบบ
                            Type B

  เงื่อนไขอื่นๆ ที่สำคัญ       :   เหมือนกับ Franchise Type A
  --------------------- --- ----------------------------------------------------------------------

3) สัญญาดำเนินการบริหารร้านเซเว่นอีเลฟเว่นสโตร์ (Franchise Type พนักงาน)

  --------------------- --- ----------------------------------------------------------------------------------
  คู่สัญญา                 :   บริษัท ซีพี ออลล์ จำกัด (มหาชน) (“บริษัท”) และ ผู้ดำเนินการ
                            (เป็นโครงการให้สิทธิพนักงานที่ผ่านการพิจารณาแต่พนักงานต้องลาออกและจัดตั้งนิติบุคคลเข้าทำสัญญากับบริษัท)

  อายุสัญญา               :   6 ปีนับจากวันเริ่มบริหารงานร้านค้า เว้นแต่มีการบอกเลิกสัญญาตามที่ระบุในสัญญา

  ค่าธรรมเนียมเข้าทำสัญญา   :   ค่าธรรมเนียมแรกเข้าถูกกำหนดไว้เป็นจำนวนเงินที่แน่นอน โดยให้สิทธิผ่อนชำระได้จำนวนหนึ่ง

  ค่าตอบแทนการบริหาร      :   ผู้ดำเนินการจะได้รับค่าตอบแทนจากการบริหารงานตามสูตรการคำนวณที่บริษัทกำหนดในรูปแบบ Type B

  เงื่อนไขอื่นๆ ที่สำคัญ       :   เหมือนกับ Franchise Type A
  --------------------- --- ----------------------------------------------------------------------------------

(4) สัญญาดำเนินการบริหารร้านเซเว่นอีเลฟเว่นสโตร์ (Franchise Type C)

+-----------------+---+---------------------------------------------------+
| คู่สัญญา           | : | บริษัท ซีพี ออลล์ จำกัด (มหาชน) (“บริษัท”) และ ผู้ดำเนินการ  |
+-----------------+---+---------------------------------------------------+
| อายุสัญญา         | : | 10 ปีนับจากวันเริ่มบริหารงานร้านค้า                       |
|                 |   | เว้นแต่มีการบอกเลิกสัญญาตามที่ระบุในสัญญา                  |
+-----------------+---+---------------------------------------------------+
| ค่าธร            | : | (1) ค่าธรรมเนียมแรกเข้ากำหนดไว้เป็นจำนวนเงินที่แน่นอน      |
| รมเนียมเข้าทำสัญญา |   |                                                   |
|                 |   | (2) ค่าสิทธิในการบริหารร้านค้า กำหนดไว้เป็นจำนวนที่แน่นอน    |
+-----------------+---+---------------------------------------------------+
| ค               | : | ผู้ดำเนินการจะได้รับค่าตอ                               |
| ่าตอบแทนการบริหาร |   | บแทนจากการบริหารงานตามสูตรการคำนวณที่บริษัทกำหนดในรูปแบบ |
|                 |   | Type C                                            |
+-----------------+---+---------------------------------------------------+
| เงื่อนไขอื่นๆ ที่สำคัญ | : | เหมือน Franchise Type A                            |
+-----------------+---+---------------------------------------------------+

(5) สัญญาดำเนินการบริหารงานร้านค้าเซเว่นอีเลฟเว่นสโตร์ (Franchise PTT 1)

  ----------------- --- -----------------------------------------------------------------
  คู่สัญญา                 บริษัท ซีพี ออลล์ จำกัด ("บริษัท") และบริษัท ปตท. จำกัด (มหาชน) (“ปตท.”)

  อายุสัญญา           :   10 ปี นับแต่วันที่เปิดหรือเริ่มบริหารงานร้านสาขาแล้วแต่กรณี
                        เว้นแต่มีการบอกเลิกสัญญาตามที่ระบุในสัญญา

  ค่าตอบแทน          :   ปตท.จะได้รับค่าตอบแทนจากการบริหารงานตามสูตรการคำนวณที่บริษัทกำหนดในรูปแบบ
                        PTT1

  เงื่อนไขอื่นๆ ที่สำคัญ   :   เหมือนกับ Franchise Type A
  ----------------- --- -----------------------------------------------------------------

(6) สัญญาดำเนินการบริหารงานร้านค้า เซเว่นอีเลฟเว่นสโตร์ (Franchise PTT 2)

  ----------------- --- -----------------------------------------------------------------
  คู่สัญญา             :   บริษัท ซีพี ออลล์ จำกัด (มหาชน) ("บริษัท") และผู้แทนจำหน่ายของบริษัท ปตท. จำกัด
                        (มหาชน) ("ผู้ดำเนินการ")

  อายุสัญญา           :   10 ปี นับแต่วันที่เปิดหรือเริ่มบริหารงานร้านสาขาแล้วแต่กรณี
                        เว้นแต่มีการบอกเลิกสัญญาตามที่ระบุในสัญญา

  ค่าตอบแทน          :   ปตท.จะได้รับค่าตอบแทนจากการบริหารงานตามสูตรการคำนวณที่บริษัทกำหนดในรูปแบบ
                        PTT2

  เงื่อนไขอื่นๆ ที่สำคัญ   :   เหมือนกับ Franchise Type A
  ----------------- --- -----------------------------------------------------------------

(7) สัญญาอนุญาตให้ใช้สิทธิช่วงในอาณาเขต (Sub-Area)

+-----------------+---+---------------------------------------------------+
| คู่สัญญา           | : | บริษัท ซีพี ออลล์ จำกัด (มหาชน) (“บริษัท”) และ            |
|                 |   | ผู้รับอนุญาตช่วง                                       |
+-----------------+---+---------------------------------------------------+
| อายุสัญญา         | : | สิ้นสุดลงเมื่อสัญญา Area License Agreement              |
|                 |   | ระหว่างบริษัทและ 7-Eleven, Inc. สิ้นสุดลง               |
|                 |   | หรือมีเหตุบอกเลิกสัญญาตามที่ระบุไว้ในสัญญา                  |
+-----------------+---+---------------------------------------------------+
| ค่าตอบแทน        | : | (1) ค่าธรรมเนียมแรกเข้า กำหนดไว้เป็นจำนวนเงินที่แน่นอน     |
|                 |   |                                                   |
|                 |   | (2) ค่าธรรมเนียมรายเดือน                             |
|                 |   | กำหนดไว้เป็นสัดส่วนร้อยละที่แน่นอนของยอดขายรวมรายเดือน     |
+-----------------+---+---------------------------------------------------+
| เงื่อนไขอื่น ๆ      | : | (1) บริษัทอนุญาตให้ผู้รับอนุญาตช่วงดำเนินกิจการร้านค้าสะดวกซื้อ  |
| ที่สำคัญ           |   | ภายใต้ระบบ 7-Eleven ภายในอาณาเขต                   |
|                 |   | และให้สิทธิในการใช้ระบบ 7-Eleven เครื่องหมายการค้า       |
|                 |   | ชื่อทางการค้า ความลับทางการค้า โดยนำไปใช้บนสินค้าที่จำหน่าย  |
|                 |   | หรือบริการที่ให้ในร้านค้า 7-Eleven                       |
|                 |   | ที่ได้รับอนุญาตในอาณาเขตที่กำหนด                         |
|                 |   |                                                   |
|                 |   | (2) บริษัทจะให้ความช่วยเหลือด้านเทคนิค                   |
|                 |   | และให้ยืมคู่มือการปฏิบัติงานแก่ผู้รับอนุญาตช่วง                 |
|                 |   |                                                   |
|                 |   | (3) ผู้รับอนุญาตช่วงจะเปิด                              |
|                 |   | และ/หรืออนุญาตช่วงให้บุคคลอื่นเปิดร้าน                     |
|                 |   | 7-Eleven ภายในอาณาเขต                             |
|                 |   | ในจำนวนร้านค้าไม่น้อยกว่าที่กำหนดภายใน 3 ปีแรก            |
|                 |   | และหากผู้รับอนุญาตช่วงไม่สามารถเปิดร้าน 7-Eleven          |
|                 |   | ได้ตามจำนวนและเวลาดังกล่าว                           |
|                 |   | ต้องแจ้งให้บริษัททราบและต้องปฏิบัติตามเงื่อนไขที่ระบุไว้ในสัญญา   |
|                 |   |                                                   |
|                 |   | (4) ผู้รับอนุญาตช่วงต้องขายสินค้าเป็นเงินสดเท่านั้น            |
|                 |   | และต้องแจ้งยอดขายรวมในแต่ละวันของร้าน 7-Eleven         |
|                 |   | แต่ละร้านให้บริษัททราบในวันถัดไป                         |
|                 |   |                                                   |
|                 |   | (5) ผู้รับอนุญาตช่วง                                   |
|                 |   |     ตกลงให้บริษัทส่ง                                  |
|                 |   | เจ้าหน้าที่เข้าไปในร้านของผู้รับอนุญาตช่วงเพื่อตรวจนับสินค้าในร้าน |
|                 |   |     เพื่อทำยอดสินค้าคงเหลือในร้านและตรวจสอบเครื่องมือ      |
|                 |   |     เครื่องใช้ภายในร้านได้ทุกเวลา                       |
|                 |   |                                                   |
|                 |   | (6) ผู้รับอนุญาตช่วง จะไม่โอนสิทธิภายใต้สัญญานี้              |
|                 |   | แม้แต่ส่วนใดส่วนหนึ่งให้แก่บุคคลอื่น                         |
|                 |   | โดยปราศจากความยินยอมเป็นลายลักษณ์อักษรล่วงหน้าของบริษัท    |
|                 |   |                                                   |
|                 |   | (7) กรณีผู้รับอนุญาตช่วง                                |
|                 |   | ได้รับคำเสนอซื้อกิจการ                                 |
|                 |   | ร้านค้าสะดวกซื้อของผู้รับอนุญาตช่วงภายใต้สัญญานี้จากบุคคลภายนอก |
|                 |   | และมีความประสงค์จะต้องรับคำเสนอดังกล่าว                 |
|                 |   | ต้องแจ้งให้บริษัททราบทันที                               |
|                 |   | และให้สิทธิบริษัทเลือกได                                |
|                 |   | ้ก่อนว่าจะซื้อกิจการดังกล่าวหรือไม่ตามข้อตกลงและเงื่อนไขที่ระบุไว้ |
|                 |   |                                                   |
|                 |   | (8) บริษัทมีสิทธิบอกเลิกสัญญา                            |
|                 |   | ในกรณีที่ผู้รับอนุญาตช่ว                                  |
|                 |   | งไม่สามารถทำยอดขายรวมเป็นรายเดือนเฉลี่ยได้ตามที่บริษัทกำหนด |
|                 |   | หรือเลิกประกอบกิจการร้าน 7-Eleven                     |
|                 |   | จนเหลือจำนวนร้านต่ำกว่าที่กำหนด เกินกว่า 180 วัน           |
|                 |   |                                                   |
|                 |   | (9) หากสัญญาสิ้นสุดลง ผู้รับอนุญาตช่วงยังคงประกอบกิจการร้าน   |
|                 |   | 7-Eleven อยู่ ซึ่งเป็นการปฏิบัติผิดสัญญา                    |
|                 |   | และถือว่าบริษัทได้รับความเสียหาย                         |
|                 |   | ผู้รับอนุญาตช่วงตกลงชำระค่าเสียหาย                       |
|                 |   | เป็นจำนว                                           |
|                 |   | นตามสัดส่วนร้อยละที่กำหนดไว้แน่นอนของยอดขายรวมเป็นรายเดือน |
|                 |   | ให้บริษัทสำหรับระยะเวลาที่ผู้รับอนุญาตช่วงยังคงประกอบกิจการร้าน |
|                 |   | 7-Eleven หรือร้านค้าสะดวกซื้ออยู่โดยไม่ได้รับอนุญาต          |
+-----------------+---+---------------------------------------------------+